title: Vec T-533/17: Rozsudok Všeobecného súdu z 18. októbra 2018 – Next design+produktion/EUIPO – Nanu-Nana Joachim Hoepp (nuuna) („Ochranná známka Európskej únie — Námietkové konanie — Prihláška obrazovej ochrannej známky Európskej únie nuuna — Staršie slovné ochranné známky Európskej únie NANU a NANU – NANA — Relatívny dôvod zamietnutia — Posúdenie pravdepodobnosti zámeny — Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b] nariadenia (EÚ) 2017/1001] — Doplnkovosť výrobkov — Zásady autonómie a nezávislosti — Zásady zákonnosti a riadnej správy veci verejných — Právna istota“)

text:
               3.12.2018

               SK

               Úradný vestník Európskej únie

               C 436/46

      Rozsudok Všeobecného súdu z 18. októbra 2018 – Next design+produktion/EUIPO – Nanu-Nana Joachim Hoepp (nuuna)
      (Vec T-533/17) (1)

      ((„Ochranná známka Európskej únie - Námietkové konanie - Prihláška obrazovej ochrannej známky Európskej únie nuuna - Staršie slovné ochranné známky Európskej únie NANU a NANU – NANA - Relatívny dôvod zamietnutia - Posúdenie pravdepodobnosti zámeny - Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b] nariadenia (EÚ) 2017/1001] - Doplnkovosť výrobkov - Zásady autonómie a nezávislosti - Zásady zákonnosti a riadnej správy veci verejných - Právna istota“))
      (2018/C 436/64)
      Jazyk konania: nemčina

         Účastníci konania

         Žalobkyňa: Next design+produktion GmbH (Frankfurt nad Mohanom, Nemecko) (v zastúpení: M. Hirsch, advokát)

         Žalovaný: Úrad Európskej únie pre duševné vlastníctvo (v zastúpení: S. Hanne a D. Walicka, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Nanu-Nana Joachim Hoepp GmbH & Co. KG (Brémy, Nemecko) (v zastúpení: T. Boddien, advokát)

         Predmet veci

      Žaloba podaná proti rozhodnutiu prvého odvolacieho senátu EUIPO z 24. mája 2017 (vec R 1448/2016-1) týkajúcemu sa námietkového konania medzi spoločnosťami Nanu-Nana Joachim Hoepp a Next design+produktion

         Výrok rozsudku

                  1.

                  Žaloba sa zamieta.

                  2.

                  Next design+production GmbH je povinná nahradiť trovy konania.

         (1)  Ú. v. EÚ C 330, 2.10.2017.


title: Vec C-557/18: Návrh na začatie prejudiciálneho konania, ktorý podal Landgericht Hamburg (Nemecko) 31. augusta 2018 – Eurowings GmbH/JJ a KI

text:
               3.12.2018

               SK

               Úradný vestník Európskej únie

               C 436/22

      Návrh na začatie prejudiciálneho konania, ktorý podal Landgericht Hamburg (Nemecko) 31. augusta 2018 – Eurowings GmbH/JJ a KI
      (Vec C-557/18)
      (2018/C 436/30)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landgericht Hamburg

         Účastníci konania pred vnútroštátnym súdom

         Žalobkyňa: Eurowings GmbH

         Žalovaní: JJ, KI

         Prejudiciálna otázka

      Je pri výpočte práva na náhradu podľa článku 7 nariadenia (ES) č. 261/2004 (1) základom celková dráha letu aj vtedy, ak má cestujúci v cieľovom mieste meškanie tri hodiny alebo viac až v dôsledku meškania/zrušenia nadväzujúceho leteckého spojenia, pričom prvý let bol presný, oba lety boli vykonané rôznymi leteckými dopravcami a potvrdenie rezervácie urobila cestovná kancelária, ktorá zostavila lety pre svojho zákazníka?

         (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, Ú. v. EÚ L 46, 2004, s. 1; Mim. vyd. 07/008, s. 10.


title: Vec T-603/18: Žaloba podaná 9. septembra 2018 – ZE/Parlament

text:
               3.12.2018

               SK

               Úradný vestník Európskej únie

               C 436/61

      Žaloba podaná 9. septembra 2018 – ZE/Parlament
      (Vec T-603/18)
      (2018/C 436/85)
      Jazyk konania: gréčtina

         Účastníci konania

         Žalobca: ZE (v zastúpení: P. Giatagancidis, advokát)

         Žalovaný: Európsky parlament

         Návrhy

      Žalobca navrhuje, aby Všeobecný súd:

                  —

                  zrušil rozhodnutie generálneho tajomníka Európskeho parlamentu z 25. septembra 2018 o nariadení pozastavenia výkonu jeho funkcie do 31. októbra 2018 a všetky iné súvisiace akty,

                  —

                  uložil žalovanému povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobca uvádza päť žalobných dôvodov.

                  1.

                  Prvý žalobný dôvod je založený na porušení práva byť vypočutý pred prijatím napadnutého rozhodnutia v jeho neprospech.

                  2.

                  Druhý žalobný dôvod je založený na porušenia práva na riadnu správu vecí verejných, zakotveného v článku 41 Charty základných práv Európskej únie, v rozsahu, v akom bolo napadnuté rozhodnutie prijaté na základe nenáležitého vyhľadávania informácií.

                  3.

                  Tretí žalobný dôvod je založený na porušení zásady nestrannosti generálneho tajomníka, keďže generálny tajomník nariadil začatie administratívneho vyšetrovania proti žalobcovi a prijal napadnuté rozhodnutie.

                  4.

                  Štvrtý žalobný dôvod je založený na zjavnom porušení práva na ochranu súkromia z dôvodu, že mu bol uložený zákaz prístupu na pracovisko, ako aj k osobným spisom.

                  5.

                  Piaty žalobný dôvod je založený na porušení prezumpcie neviny a dôvernej povahy konania počas priebehu konania vzhľadom na vyhlásenia vysokých úradníkov Európskeho parlamentu v tlači.


title: Vec C-384/17: Rozsudok Súdneho dvora (piata komora) zo 4. októbra 2018 (návrh na začatie prejudiciálneho konania, ktorý podal Szombathelyi Közigazgatási és Munkaügyi Bíróság – Maďarsko) – Dooel Uvoz-Izvoz Skopje Link Logistic N&N/Budapest Rendőrfőkapitánya (Návrh na začatie prejudiciálneho konania — Aproximácia právnych predpisov — Cestná doprava — Daňové ustanovenia — Smernica 1999/62/ES — Poplatky za používanie určitej dopravnej infraštruktúry ťažkými nákladnými vozidlami — Mýto — Povinnosť členských štátov stanoviť účinné, primerané a odrádzajúce sankcie — Paušálna pokuta — Zásada proporcionality — Priama uplatniteľnosť smernice)

text:
               3.12.2018

               SK

               Úradný vestník Európskej únie

               C 436/12

      Rozsudok Súdneho dvora (piata komora) zo 4. októbra 2018 (návrh na začatie prejudiciálneho konania, ktorý podal Szombathelyi Közigazgatási és Munkaügyi Bíróság – Maďarsko) – Dooel Uvoz-Izvoz Skopje Link Logistic N&N/Budapest Rendőrfőkapitánya
      (Vec C-384/17) (1)

      ((Návrh na začatie prejudiciálneho konania - Aproximácia právnych predpisov - Cestná doprava - Daňové ustanovenia - Smernica 1999/62/ES - Poplatky za používanie určitej dopravnej infraštruktúry ťažkými nákladnými vozidlami - Mýto - Povinnosť členských štátov stanoviť účinné, primerané a odrádzajúce sankcie - Paušálna pokuta - Zásada proporcionality - Priama uplatniteľnosť smernice))
      (2018/C 436/14)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Szombathelyi Közigazgatási és Munkaügyi Bíróság

         Účastníci konania pred vnútroštátnym súdom

         Žalobkyňa: Dooel Uvoz-Izvoz Skopje Link Logistic N&N

         Žalovaný: Budapest Rendőrfőkapitánya

         Výrok rozsudku

      Požiadavku primeranosti stanovenú v článku 9a smernice Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami, zmenenej smernicou Európskeho parlamentu a Rady 2011/76/EÚ z 27. septembra 2011, nemožno považovať za požiadavku, ktorá má priamy účinok. Vnútroštátny súd má – na základe svojej povinnosti prijať všetky všeobecné a osobitné opatrenia na zabezpečenie výkonu tohto ustanovenia – vykladať vnútroštátne právo v súlade s týmto ustanovením, alebo ak takýto konformný výklad nie je možný, neuplatniť nijaké vnútroštátne ustanovenie, pokiaľ by jeho uplatnenie za okolností prejednávanej veci viedlo k výsledku, ktorý by bol v rozpore s právom Únie.

         (1)  Ú. v. EÚ C 318, 25.9.2017.


title: Vec T-548/17: Rozsudok Všeobecného súdu zo 16. októbra 2018 – VF International/EUIPO – Virmani (ANOKHI) („Ochranná známka Európskej únie — Námietkové konanie — Prihláška obrazovej ochrannej známky Európskej únie ANOKHI — Staršia obrazová ochranná známka Európskej únie kipling — Staršia obrazová ochranná známka Európskej únie predstavujúca siluetu opice — Relatívny dôvod zamietnutia — Nebezpečenstvo zámeny — Podobnosť označení — Článok 8 ods. 1 písm. b) nariadenie (ES) č. 207/2009 [teraz článok 8 ods. 1 písm. b) nariadenia (EÚ) 2017/1001] — Poškodenie dobrého mena — Článok 8 ods. 5 nariadenia č. 207/2009 [teraz článok 8 ods. 5 nariadenia 2017/100]“)

text:
               3.12.2018

               SK

               Úradný vestník Európskej únie

               C 436/46

      Rozsudok Všeobecného súdu zo 16. októbra 2018 – VF International/EUIPO – Virmani (ANOKHI)
      (Vec T-548/17) (1)

      ((„Ochranná známka Európskej únie - Námietkové konanie - Prihláška obrazovej ochrannej známky Európskej únie ANOKHI - Staršia obrazová ochranná známka Európskej únie kipling - Staršia obrazová ochranná známka Európskej únie predstavujúca siluetu opice - Relatívny dôvod zamietnutia - Nebezpečenstvo zámeny - Podobnosť označení - Článok 8 ods. 1 písm. b) nariadenie (ES) č. 207/2009 [teraz článok 8 ods. 1 písm. b) nariadenia (EÚ) 2017/1001] - Poškodenie dobrého mena - Článok 8 ods. 5 nariadenia č. 207/2009 [teraz článok 8 ods. 5 nariadenia 2017/100]“))
      (2018/C 436/65)
      Jazyk konania: angličtina

         Účastníci konania

         Žalobkyňa: VF International Sagl (Stabio, Švajčiarsko) (v zastúpení: T. van Innis, avocat)

         Žalovaný: Úrad Európskej únie pre duševné vlastníctvo (v zastúpení: P. Sipos, splnomocnený zástupca)

         Ďalší účastník konania pred odvolacím senátom EUIPO: Ken Virmani (Mníchov, Nemecko)

         Predmet veci

      Žaloba podaná proti rozhodnutiu štvrtého odvolacieho senátu EUIPO z 26. mája 2017 (vec R 2307/2015-4) týkajúcemu sa námietkového konania medzi spoločnosťou VF International a Kenom Virmanim.

         Výrok rozsudku

                  1.

                  Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 26. mája 2017 (vec R 2307/2015-4) sa zrušuje.

                  2.

                  EUIPO znáša svoje vlastné trovy konania a je povinný nahradiť trovy konania vynaložené spoločnosťou VF International Sagl.

         (1)  Ú. v. EÚ C 347, 16.10.2017.


title: Vec C-559/18: Návrh na začatie prejudiciálneho konania, ktorý podal Finanzgericht Baden-Württemberg (Nemecko) 4. septembra 2018 – TDK-Lambda Germany GmbH/Hauptzollamt Lörrach

text:
               3.12.2018

               SK

               Úradný vestník Európskej únie

               C 436/23

      Návrh na začatie prejudiciálneho konania, ktorý podal Finanzgericht Baden-Württemberg (Nemecko) 4. septembra 2018 – TDK-Lambda Germany GmbH/Hauptzollamt Lörrach
      (Vec C-559/18)
      (2018/C 436/31)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Baden-Württemberg

         Účastníci konania pred vnútroštátnym súdom

         Žalobkyňa: TDK-Lambda Germany GmbH

         Žalovaný: Hauptzollamt Lörrach

         Prejudiciálna otázka

      Má sa kombinovaná nomenklatúra v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1) v znení nariadenia Európskeho parlamentu a Rady (EÚ) č. 1218/2012 z 12. decembra 2012, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (2) vykladať v tom zmysle, že statické meniče, o aké ide v tomto konaní, sa majú zatriediť do podpoložky 8504 4030 len v prípade, ak sa hlavne používajú s telekomunikačnými prístrojmi, strojmi na automatické spracovanie údajov a ich jednotkami, alebo pre splnenie kritéria „druhov používaných s“ stačí, aby sa statické meniče na základe svojej objektívnej vlastnosti mohli okrem iných oblastí využitia používať aj s telekomunikačnými prístrojmi, strojmi na automatické spracovanie a ich jednotkami?

         (1)  Ú. v. ES L 265, 1987, s. 1; Mim. vyd. 02/002, s. 382.

         (2)  Ú. v. EÚ L 351, 2012, s. 36.


title: Vec C-416/17: Rozsudok Súdneho dvora (piata komora) zo 4. októbra 2018 – Európska komisia/Francúzska republika (Nesplnenie povinnosti členským štátom — Články 49 a 63 ZFEÚ, ako aj článok 267 tretí odsek ZFEÚ — Reťazovité zdanenie — Rozdielne zaobchádzanie v závislosti od členského štátu, v ktorom je dcérska spoločnosť nižšej úrovne rezidentom — Vrátenie nezákonne vybratej zrážkovej dane z hnuteľného majetku — Požiadavky týkajúce sa dôkazov odôvodňujúcich takéto vrátenie — Stanovenie hornej hranice práva na vrátenie — Diskriminácia — Vnútroštátny súd rozhodujúci na poslednom stupni — Povinnosť podať návrh na začatie prejudiciálneho konania)

text:
               3.12.2018

               SK

               Úradný vestník Európskej únie

               C 436/13

      Rozsudok Súdneho dvora (piata komora) zo 4. októbra 2018 – Európska komisia/Francúzska republika
      (Vec C-416/17) (1)

      ((Nesplnenie povinnosti členským štátom - Články 49 a 63 ZFEÚ, ako aj článok 267 tretí odsek ZFEÚ - Reťazovité zdanenie - Rozdielne zaobchádzanie v závislosti od členského štátu, v ktorom je dcérska spoločnosť nižšej úrovne rezidentom - Vrátenie nezákonne vybratej zrážkovej dane z hnuteľného majetku - Požiadavky týkajúce sa dôkazov odôvodňujúcich takéto vrátenie - Stanovenie hornej hranice práva na vrátenie - Diskriminácia - Vnútroštátny súd rozhodujúci na poslednom stupni - Povinnosť podať návrh na začatie prejudiciálneho konania))
      (2018/C 436/15)
      Jazyk konania: francúzština

         Účastníci konania

         Žalobkyňa: Európska komisia (v zastúpení: J.-F. Brakeland a W. Roels, splnomocnení zástupcovia)

         Žalovaná: Francúzska republika (v zastúpení: E. de Moustier, A. Alidière a D. Colas, splnomocnení zástupcovia)

         Výrok rozsudku

                  1.

                  Francúzska republika si tým, že pri výpočte vrátenia zrážkovej dane z hnuteľného majetku zaplatenej spoločnosťou rezidentom z titulu rozdelenia dividend vyplatených spoločnosťou nerezidentom prostredníctvom dcérskej spoločnosti nerezidenta, odmietla zohľadniť zdanenie ziskov, z ktorých pochádzajú tieto dividendy, ktorému podliehala táto druhá uvedená spoločnosť, hoci vnútroštátny mechanizmus predchádzania dvojitému hospodárskemu zdaneniu umožňuje v prípade čisto vnútroštátneho reťazca majetkovej účasti neutralizovať zdanenie, ktorému podliehali dividendy rozdeľované spoločnosťou na každom stupni tohto reťazca majetkovej účasti, nesplnila povinnosti, ktoré jej vyplývajú z článkov 49 a 63 ZFEÚ.

                  2.

                  Francúzska republika si vzhľadom na to, že sa Conseil d’État (Štátna rada, Francúzsko) neobrátila na Súdny dvor Európskej únie podľa postupu stanoveného v článku 267 treťom odseku ZFEÚ, aby tento určil, či bolo potrebné pri výpočte vrátenia zrážkovej dane z hnuteľného majetku zaplatenej spoločnosťou rezidentom z titulu rozdelenia dividend vyplatených spoločnosťou nerezidentom prostredníctvom dcérskej spoločnosti nerezidenta, odmietnuť zohľadniť zdanenie, ktorému podliehala táto druhá uvedená spoločnosť, pokiaľ ide o zisky, z ktorých pochádzajú tieto dividendy, hoci výklad, ktorý prijala, pokiaľ ide o ustanovenia práva Únie, v rozsudkoch z 10. decembra 2012, Rhodia (FR:CESSR:2012:317074.20121210), a z 10. decembra 2012, Accor (FR:CESSR:2012:317075.20121210), nebol natoľko zrejmý, že by neponechával priestor na žiadne primerané pochybnosti, nesplnila povinnosti, ktoré jej vyplývajú z článku 267 tretieho odseku ZFEÚ.

                  3.

                  V zostávajúcej časti sa žaloba zamieta.

                  4.

                  Európska komisia a Francúzska republika znášajú svoje vlastné trovy konania.

         (1)  Ú. v. EÚ C 293, 4.9.2017.


title: Vec T-581/17: Rozsudok Všeobecného súdu zo 16. októbra 2018 – Asics/EUIPO – Van Lieshout Textielagenturen (Zobrazenie štyroch prekrížených čiar) („Ochranná známka Európskej únie — Námietkové konanie — Prihláška obrazovej ochrannej známky Európskej únie zobrazujúcej štyri prekrížené čiary — Povinnosť odôvodnenia — Článok 75 a článok 76 ods. 1 nariadenia č. 207/2009 [teraz článok 94 a článok 95 ods. 1 nariadenia 2017/1001] — Neexistencia podobnosti označení — Článok 8 ods. 1 písm. b) nariadenia č. 207/2009 [teraz článok 8 ods. 1 písm. b) nariadenia 2017/1001] — Článok 8 ods. 5 nariadenia č. 207/2009 [teraz článok 8 ods. 5 nariadenia 2017/1001]“)

text:
               3.12.2018

               SK

               Úradný vestník Európskej únie

               C 436/47

      Rozsudok Všeobecného súdu zo 16. októbra 2018 – Asics/EUIPO – Van Lieshout Textielagenturen (Zobrazenie štyroch prekrížených čiar)
      (Vec T-581/17) (1)

      ((„Ochranná známka Európskej únie - Námietkové konanie - Prihláška obrazovej ochrannej známky Európskej únie zobrazujúcej štyri prekrížené čiary - Povinnosť odôvodnenia - Článok 75 a článok 76 ods. 1 nariadenia č. 207/2009 [teraz článok 94 a článok 95 ods. 1 nariadenia 2017/1001] - Neexistencia podobnosti označení - Článok 8 ods. 1 písm. b) nariadenia č. 207/2009 [teraz článok 8 ods. 1 písm. b) nariadenia 2017/1001] - Článok 8 ods. 5 nariadenia č. 207/2009 [teraz článok 8 ods. 5 nariadenia 2017/1001]“))
      (2018/C 436/66)
      Jazyk konania: angličtina

         Účastníci konania

         Žalobkyňa: Asics Corporation (Kobe, Japonsko) (v zastúpení: M. Polo Carreño a M. H. Granado Carpenter, advokáti)

         Žalovaný: Úrad Európskej únie pre duševné vlastníctvo (v zastúpení: D. Gája, splnomocnený zástupca)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Van Lieshout Textielagenturen BV (Haaren, Holandsko) (v zastúpení: P. Claassen a B. Woltering, advokáti)

         Predmet veci

      Žaloba proti rozhodnutiu štvrtého odvolacieho senátu EUIPO z 27. júna 2017 (vec R 2129/2016–4) týkajúcemu sa námietkového konania medzi Asics Corporation a Van Lieshout Textielagenturen

         Výrok rozsudku

                  1.

                  Žaloba sa zamieta.

                  2.

                  Asics Corporation je povinná nahradiť trovy konania.

         (1)  Ú. v. EÚ C 374, 6.11.2017.


title: Vec T-79/16: Rozsudok Všeobecného súdu z 15. októbra 2018 – Vereniging Gelijkberechtiging Grondbezitters a i./Komisia („Štátna pomoc — Režim dotovaného nadobudnutia alebo bezplatného poskytnutia prírodnej oblasti — Rozhodnutie vyhlasujúce pomoc za nezlučiteľnú so spoločným trhom v úvodnom štádiu zisťovania — Nezačatie konania vo veci formálneho zisťovania — Aktívna legitimácia — Pojem dotknutá osoba — Prípustnosť — Porušenie procesných práv — Závažné ťažkosti — Podstatný zásah do konkurenčného postavenia konkurujúcich podnikov“)

text:
               3.12.2018

               SK

               Úradný vestník Európskej únie

               C 436/34

      Rozsudok Všeobecného súdu z 15. októbra 2018 – Vereniging Gelijkberechtiging Grondbezitters a i./Komisia
      (Vec T-79/16) (1)

      ((„Štátna pomoc - Režim dotovaného nadobudnutia alebo bezplatného poskytnutia prírodnej oblasti - Rozhodnutie vyhlasujúce pomoc za nezlučiteľnú so spoločným trhom v úvodnom štádiu zisťovania - Nezačatie konania vo veci formálneho zisťovania - Aktívna legitimácia - Pojem dotknutá osoba - Prípustnosť - Porušenie procesných práv - Závažné ťažkosti - Podstatný zásah do konkurenčného postavenia konkurujúcich podnikov“))
      (2018/C 436/47)
      Jazyk konania: holandčina

         Účastníci konania

         Žalobcovia: Vereniging Gelijkberechtiging Grondbezitters (Hoenderloo, Holandsko) a 21 ďalších žalobcov, ktorých mená sa nachádzajú v prílohe I rozsudku (v zastúpení: H. Viaene, D. Gillet a T. Ruys, advokáti)

         Žalovaná: Európska komisia (v zastúpení: P.-J. Loewenthal a S. Noë, splnomocnení zástupcovia)

         Vedľajší účastníci, ktorí v konaní podporujú žalovanú: Vereniging tot Behoud van Natuurmonumenten in Nederland (‘s-Graveland, Holandsko), a ďalších 12 vedľajších účastníkov, ktorých mená sa nachádzajú v prílohe II rozsudku (v zastúpení: P. Kuypers a M. de Wit, advokáti)

         Predmet veci

      Žaloba opierajúca sa o článok 263 ZFEÚ, ktorou sa požaduje neplatnosť rozhodnutia Komisie C(2015) 5929 final z 2. septembra 2015, týkajúceho sa štátnej pomoci SA.27301 (2015/NN) – Holandsko v súvislosti s dotovaným nadobudnutím alebo bezplatným poskytnutím prírodnej oblasti, ktorého zhrnutie bolo uverejnené v Úradnom vestníku Európskej únie (Ú. v. EÚ C 9, 2016, s. 1)

         Výrok rozsudku

                  1.

                  Rozhodnutie Komisie C(2015) 5929 final z 2. septembra 2015, týkajúce sa štátnej pomoci SA.27301 (2015/NN) – Holandsko v súvislosti s dotovaným nadobudnutím alebo bezplatným poskytnutím prírodnej oblasti, sa zrušuje.

                  2.

                  Európska komisia znáša vlastné trovy konania a okrem toho je povinná nahradiť trovy konania Vereniging Gelijkberechtiging Grondbezitters a ďalších žalobcov, ktorých mená sa nachádzajú v prílohe I rozsudku.

                  3.

                  Vereniging tot Behoud van Natuurmonumenten in Nederland a ďalší 12 vedľajší účastníci, ktorých mená sa nachádzajú v prílohe II rozsudku, znášajú vlastné trovy konania.

         (1)  Ú. v. EÚ C 118, 4.4.2016.


title: Vec C-478/17: Rozsudok Súdneho dvora (piata komora) zo 4. októbra 2018 (návrh na začatie prejudiciálneho konania, ktorý podal Tribunalul Cluj – Rumunsko) – IQ/JP (Návrh na začatie prejudiciálneho konania — Súdna spolupráca v občianskych veciach — Právomoc vo veciach rodičovských práv a povinností — Nariadenie (ES) č. 2201/2003 — Článok 15 — Postúpenie súdu, ktorý je vo vhodnejšej situácii na prejednanie veci — Pôsobnosť — Článok 19 — Prekážka začatého konania)

text:
               3.12.2018

               SK

               Úradný vestník Európskej únie

               C 436/14

      Rozsudok Súdneho dvora (piata komora) zo 4. októbra 2018 (návrh na začatie prejudiciálneho konania, ktorý podal Tribunalul Cluj – Rumunsko) – IQ/JP
      (Vec C-478/17) (1)

      ((Návrh na začatie prejudiciálneho konania - Súdna spolupráca v občianskych veciach - Právomoc vo veciach rodičovských práv a povinností - Nariadenie (ES) č. 2201/2003 - Článok 15 - Postúpenie súdu, ktorý je vo vhodnejšej situácii na prejednanie veci - Pôsobnosť - Článok 19 - Prekážka začatého konania))
      (2018/C 436/16)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Tribunalul Cluj

         Účastníci konania pred vnútroštátnym súdom

         Žalobkyňa: IQ

         Žalovaný: JP

         Výrok rozsudku

      Článok 15 nariadenia Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000, sa má vykladať v tom zmysle, že sa neuplatní na situáciu, o akú ide vo veci samej, v ktorej oba súdy konajúce vo veci majú právomoc rozhodovať vo veci samej, pričom jeden podľa článku 12 a druhý podľa článku 8 tohto nariadenia.

         (1)  Ú. v. EÚ C 347, 16.10.2017.


title: Vec T-607/18: Žaloba podaná 9. októbra 2018 – Essity Hygiene and Health/EUIPO (Vyobrazenie listu)

text:
               3.12.2018

               SK

               Úradný vestník Európskej únie

               C 436/62

      Žaloba podaná 9. októbra 2018 – Essity Hygiene and Health/EUIPO (Vyobrazenie listu)
      (Vec T-607/18)
      (2018/C 436/86)
      Jazyk konania: švédčina

         Účastníci konania

         Žalobkyňa: Essity Hygiene and Health AB (Göteborg, Švédsko) (v zastúpení: U. Wennermark, advokátka)

         Žalovaný: Úrad Európskej únie pre duševné vlastníctvo (EUIPO)

         Údaje týkajúce sa konania pred EUIPO

         Dotknutá sporná ochranná známka: prihláška obrazovej ochrannej známky Európskej únie pozostávajúcej z vyobrazenia listu – prihláška č. 16 709 305

         Napadnuté rozhodnutie: rozhodnutie prvého odvolacieho senátu EUIPO zo 6. júla 2018 vo veci R 2196/2017-1.

         Návrhy

      V prvom rade žalobkyňa navrhuje, aby Všeobecný súd:

                  1.

                  zrušil napadnuté rozhodnutie v celom rozsahu a

                              a)

                              potvrdil, že prihlasovaná ochranná známka má rozlišovaciu spôsobilosť, ktorá postačuje na jej zápis ako ochrannej známky Európskej únie pre všetky tovary patriace do tried 3 a 16, pre ktoré bola prihláška zamietnutá;

                              b)

                              zrušil napadnuté rozhodnutie, pokiaľ ide o tovary patriace do triedy 21, pre ktoré odvolací senát prihlášku zamietol;

                              c)

                              vrátil vec odvolaciemu senátu na účely vecného preskúmania, pokiaľ ide o „handry na čistenie“,

                  2.

                  uložil EUIPO povinnosť nahradiť trovy konania, ktoré žalobkyňa vynaložila v konaniach pred Všeobecným súdom a EUIPO.

            Subsidiárne žalobkyňa navrhuje, aby Všeobecný súd:

                  1.

                  zrušil napadnuté rozhodnutie, pokiaľ ide o tovary patriace do triedy 21, pre ktoré odvolací senát prihlášku zamietol;

                  2.

                  vrátil vec odvolaciemu senátu, pokiaľ ide o „handry na čistenie“;

                  3.

                  uložil EUIPO povinnosť nahradiť trovy konania, ktoré žalobkyňa vynaložila v konaní pred Všeobecným súdom.

            Subsidiárnejšie žalobkyňa navrhuje, aby Všeobecný súd:

                  1.

                  zrušil napadnuté rozhodnutie, pokiaľ ide o tovary patriace do triedy 21, pre ktoré odvolací senát prihlášku zamietol;

                  2.

                  vrátil vec odvolaciemu senátu, pokiaľ ide o „handry na čistenie“;

                  3.

                  uložil EUIPO povinnosť nahradiť časť trov konania, ktorú Všeobecný súd primerane stanoví.

         Uvádzaný žalobný dôvod

                  —

                  porušenie článku 7 ods. 1 písm. b) nariadenia (EÚ) 2017/1001.


title: Vec C-599/17: Rozsudok Súdneho dvora (siedma komora) zo 4. októbra 2018 – Európska komisia/Španielske kráľovstvo (Nesplnenie povinnosti členským štátom — Vykonávacia smernica Komisie (EÚ) 2015/2392 — Nahlasovanie skutočných alebo možných porušení nariadenia o zneužívaní trhu príslušným orgánom — Neoznámenie alebo neprebratie predpisov v stanovenej lehote)

text:
               3.12.2018

               SK

               Úradný vestník Európskej únie

               C 436/14

      Rozsudok Súdneho dvora (siedma komora) zo 4. októbra 2018 – Európska komisia/Španielske kráľovstvo
      (Vec C-599/17) (1)

      ((Nesplnenie povinnosti členským štátom - Vykonávacia smernica Komisie (EÚ) 2015/2392 - Nahlasovanie skutočných alebo možných porušení nariadenia o zneužívaní trhu príslušným orgánom - Neoznámenie alebo neprebratie predpisov v stanovenej lehote))
      (2018/C 436/17)
      Jazyk konania: španielčina

         Účastníci konania

         Žalobkyňa: Európska komisia (v zastúpení: J. Rius a T. Scharf, splnomocnení zástupcovia)

         Žalovaný: Španielske kráľovstvo (v zastúpení: S. Jiménez García, splnomocnený zástupca)

         Výrok rozsudku

                  1.

                  Španielske kráľovstvo si tým, že v stanovenej lehote neprijalo všetky zákony, iné právne predpisy a správne opatrenia potrebné na dosiahnutie súladu s vykonávacou smernica Komisie (EÚ) 2015/2392 zo 17. septembra 2015 o nariadení Európskeho parlamentu a Rady (EÚ) č. 596/2014, pokiaľ ide o nahlasovanie skutočných alebo možných porušení daného nariadenia príslušným orgánom, alebo v každom prípade tým, že o nich neinformovalo Európsku komisiu, nesplnilo povinnosti, ktoré mu vyplývajú z uvedenej vykonávacej smernice, a to predovšetkým z článku 13 prvého odseku tejto smernice.

                  2.

                  Španielske kráľovstvo je povinné nahradiť trovy konania.

         (1)  Ú. v. EÚ C 5, 8.1.2018.


title: Vec C-564/18: Návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság (Maďarsko) 7. septembra 2018 – LH/Bevándorlási és Menekültügyi Hivatal

text:
               3.12.2018

               SK

               Úradný vestník Európskej únie

               C 436/23

      Návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság (Maďarsko) 7. septembra 2018 – LH/Bevándorlási és Menekültügyi Hivatal
      (Vec C-564/18)
      (2018/C 436/32)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Közigazgatási és Munkaügyi Bíróság

         Účastníci konania pred vnútroštátnym súdom

         Žalobca: LH

         Žalovaná: Bevándorlási és Menekültügyi Hivatal

         Prejudiciálne otázky

                  1.

                  Majú sa ustanovenia týkajúce sa neprípustných žiadostí podľa článku 33 smernice Európskeho parlamentu a Rady 2013/32/EÚ (1) z 26. júna 2013 o spoločných konaniach o poskytovaní a odnímaní medzinárodnej ochrany (ďalej len („smernica o konaniach“) vykladať v tom zmysle, že nebránia takej vnútroštátnej právnej úprave, podľa ktorej je žiadosť v rámci azylového konania neprípustná, ak žiadateľ prišiel do uvedeného členského štátu, Maďarska, cez krajinu, v ktorej nie je vystavený prenasledovaniu alebo riziku vážnej ujmy alebo kde je zaručená primeraná úroveň jeho ochrany?

                  2.

                  Má sa článok 47 Charty základných práv a článok 31 smernice o konaniach, vzhľadom na ustanovenia článkov 6 a 13 Európskeho dohovoru o ľudských právach vykladať v tom zmysle, že je v súlade s touto právnou úpravou právna úprava členského štátu, ktorá stanovuje záväznú lehotu 8 dní na správne súdne konanie vo vzťahu k žiadostiam, ktoré boli vyhlásené za neprípustné v azylových konaniach?

         (1)  Smernica Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany (Ú. v. EÚ L 180, 2013, s. 60).


title: Vec C-45/18 P: Rozsudok Súdneho dvora (siedma komora) zo 4. októbra 2018 – Claire Staelen/Európsky ombudsman (Odvolanie — Návrh na obnovu konania — Podmienky prípustnosti)

text:
               3.12.2018

               SK

               Úradný vestník Európskej únie

               C 436/15

      Rozsudok Súdneho dvora (siedma komora) zo 4. októbra 2018 – Claire Staelen/Európsky ombudsman
      (Vec C-45/18 P) (1)

      ((Odvolanie - Návrh na obnovu konania - Podmienky prípustnosti))
      (2018/C 436/18)
      Jazyk konania: francúzština

         Účastníci konania

         Odvolateľka: Claire Staelen (v zastúpení: V. Olona, avocate)

         Ďalší účastník konania: Európsky ombudsman (v zastúpení: L. Papadias a A. Antoniadis, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Pani Claire Staelenová je povinná nahradiť trovy konania.

         (1)  Ú. v. EÚ C 104, 19.3.2018.


title: Vec C-565/18: Návrh na začatie prejudiciálneho konania, ktorý podala Commissione Tributaria Regionale per la Lombardia (Taliansko) 6. septembra 2018 – Société Générale S.A./Agenzia delle Entrate – Direzione Regionale Lombardia Ufficio Contenzioso

text:
               3.12.2018

               SK

               Úradný vestník Európskej únie

               C 436/24

      Návrh na začatie prejudiciálneho konania, ktorý podala Commissione Tributaria Regionale per la Lombardia (Taliansko) 6. septembra 2018 – Société Générale S.A./Agenzia delle Entrate – Direzione Regionale Lombardia Ufficio Contenzioso
      (Vec C-565/18)
      (2018/C 436/33)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Commissione Tributaria Regionale per la Lombardia

         Účastníci konania pred vnútroštátnym súdom

         Odvolateľka: Société Générale S.A.

         Odporkyňa: Agenzia delle Entrate – Direzione Regionale Lombardia Ufficio Contenzioso

         Prejudiciálna otázka

      Bránia články 18, 56 a 63 ZFEÚ vnútroštátnej úprave, ktorá uplatňuje daň z finančných transakcií bez ohľadu na to, v ktorom štáte sú usadené finančné subjekty a sprostredkovateľ, ktorá zaťažuje zmluvné strany transakcie vo výške pevne stanovenej sumy zvyšujúcej sa podľa cenového rozpätia obchodovania a variabilnej podľa typu obchodovaného nástroja a hodnoty zmluvy, ktorá sa má platiť na základe skutočnosti, že predmetom zdanených transakcií je obchodovanie s derivátom, ktorého podkladom je cenný papier emitovaný spoločnosťou usadenou v štáte, ktorý zaviedol túto daň?


title: Vec T-364/16: Rozsudok Všeobecného súdu z 18. októbra 2018 – ArcelorMittal Tubular Products Ostrava a i./Komisia („Dumping — Dovoz určitých bezšvíkových rúr a rúrok zo železa alebo ocele s pôvodom v Číne — Zmena doplnkového kódu TARIC obchodnej spoločnosti — Žaloba o neplatnosť — Akt, ktorý možno napadnúť žalobou — Priama dotknutosť — Osobná dotknutosť — Prípustnosť — Účinky rozsudku o zrušení — Pravidlo súbežnosti foriem“)

text:
               3.12.2018

               SK

               Úradný vestník Európskej únie

               C 436/35

      Rozsudok Všeobecného súdu z 18. októbra 2018 – ArcelorMittal Tubular Products Ostrava a i./Komisia
      (Vec T-364/16) (1)

      ((„Dumping - Dovoz určitých bezšvíkových rúr a rúrok zo železa alebo ocele s pôvodom v Číne - Zmena doplnkového kódu TARIC obchodnej spoločnosti - Žaloba o neplatnosť - Akt, ktorý možno napadnúť žalobou - Priama dotknutosť - Osobná dotknutosť - Prípustnosť - Účinky rozsudku o zrušení - Pravidlo súbežnosti foriem“))
      (2018/C 436/48)
      Jazyk konania: angličtina

         Účastníci konania

         Žalobkyne: ArcelorMittal Tubular Products Ostrava a.s., (Ostrava-Kunčice, Česká republika) a ďalších 12 žalobkýň, ktorých mená sú uvedené v prílohe rozsudku (v zastúpení: G. Berrisch, advokát, a B. Byrne, solicitor)

         Žalovaná: Európska komisia (v zastúpení: A. Demeneix a J.-F. Brakeland, splnomocnení zástupcovia)

         Predmet veci

      Návrh podľa článku 263 ZFEÚ na zrušenie rozhodnutia Komisie z 3. júna 2016 o vyradení spoločnosti Hubei Xinyegang Steel Co. Ltd zo zoznamu spoločností zapísaných pod doplnkovým kódom TARIC A 950 a jej zapísaní pod doplnkovým kódom TARIC C 129 vo vzťahu k všetkým kódom kombinovanej nomenklatúry uvedeným v článku 1 ods. 1 vykonávacieho nariadenia Komisie (EÚ) 2015/2272 zo 7. decembra 2015, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Rady (ES) č. 1225/2009 ukladá konečné antidumpingové clo na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike (Ú. v. EÚ L 322, 2015, s. 21)

         Výrok rozsudku

                  1.

                  Rozhodnutie Európskej komisie z 3. júna 2016 o vyradení spoločnosti Hubei Xinyegang Steel Co. Ltd zo zoznamu spoločností zapísaných pod doplnkovým kódom TARIC A 950 a jej zapísaní pod doplnkovým kódom TARIC C 129 vo vzťahu k všetkým kódom kombinovanej nomenklatúry uvedeným v článku 1 ods. 1 vykonávacieho nariadenia Komisie (EÚ) 2015/2272 zo 7. decembra 2015, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Rady (ES) č. 1225/2009 ukladá konečné antidumpingové clo na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike, sa zrušuje.

                  2.

                  Komisia znáša svoje vlastné trovy konania a je povinná nahradiť trovy konania, ktoré vynaložili spoločnosť ArcelorMittal Tubular Products Ostrava a.s. a ďalšie žalobkyne, ktorých obchodné mená sú uvedené v prílohe.

         (1)  Ú. v. EÚ C 305, 22.8.2016.


title: Vec T-644/17: Rozsudok Všeobecného súdu zo 16. októbra 2018 – DNV GL/EUIPO (Sustainablel) („Ochranná známka Európskej únie — Prihláška slovnej ochrannej známky Európskej únie Sustainablel — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009 [teraz článok 7 ods. 1 písm. c) nariadenia (EÚ) 2017/2001]“)

text:
               3.12.2018

               SK

               Úradný vestník Európskej únie

               C 436/48

      Rozsudok Všeobecného súdu zo 16. októbra 2018 – DNV GL/EUIPO (Sustainablel)
      (Vec T-644/17) (1)

      ((„Ochranná známka Európskej únie - Prihláška slovnej ochrannej známky Európskej únie Sustainablel - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 [teraz článok 7 ods. 1 písm. c) nariadenia (EÚ) 2017/2001]“))
      (2018/C 436/67)
      Jazyk konania: angličtina

         Účastníci konania

         Žalobkyňa: DNV GL AS (Høvik, Nórsko) (v zastúpení: J. Albers a N. Köster, advokáti)

         Žalovaný: Úrad Európskej únie pre duševné vlastníctvo (v zastúpení: A. Lukošiūtė, splnomocnená zástupkyňa)

         Predmet veci

      Žaloba podaná proti rozhodnutiu druhého odvolacieho senátu EUIPO z 12. júla 2017 (vec R 2/2017-2) týkajúcemu sa prihlášky slovnej ochrannej známky Sustainablel ako ochrannej známky Európskej únie

         Výrok rozsudku

                  1.

                  Žaloba sa zamieta.

                  2.

                  DNV GL AS je povinná nahradiť trovy konania.

         (1)  Ú. v. EÚ C 374, 6.11.2017.


title: Vec T-619/18: Žaloba podaná 15. októbra 2018 – TUIfly/Európska komisia

text:
               3.12.2018

               SK

               Úradný vestník Európskej únie

               C 436/63

      Žaloba podaná 15. októbra 2018 – TUIfly/Európska komisia
      (Vec T-619/18)
      (2018/C 436/88)
      Jazyk konania: nemčina

         Účastníci konania

         Žalobkyňa: TUIfly GmbH (Langenhagen, Nemecko) (v zastúpení: L. Giesberts a M. Gayger, advokáti)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie žalovanej C(2018) 5432 final z 3. augusta 2018 o opakovanej žiadosti žalobkyne o prístup k spisu podľa nariadenia (ES) č. 1049/2001 – GESTDEM 2018/2506 a uložil žalovanej, aby žalobkyni sprístupnila spis týkajúci sa konania o štátnej pomoci SA.24221 (2011/C) (ex 2011/NN), ktorú poskytlo Rakúsko letisku Klagenfurt, spoločnosti Ryanair a iným leteckým spoločnostiam využívajúcim toto letisko (Ú. v. EÚ L 107, 2018, s. 1),

                  —

                  spojil túto vec na účely písomnej a ústnej časti konania s vecou začatou žalobkyňou proti žalovanej a prejednávanou Všeobecným súdom pod spisovou značkou T-447/18,

                  —

                  uložil žalovanej povinnosť nahradiť trovy konania.

         Dôvody a hlavné tvrdenia

      Na podporu žaloby uvádza žalobkyňa jediný žalobný dôvod, ktorý je založený na porušení článku 41 Charty základných práv Európskej únie, zásady riadnej správy vecí verejných a práva žalobkyne na obhajobu, keďže Komisia neposkytla žalobkyni prístup k vyšetrovaciemu spisu a neumožnila jej účelne brániť svoje práva.


title: Vec T-672/17: Rozsudok Všeobecného súdu z 23. októbra 2018 – Mamas and Papas/EUIPO – Wall-Budden (Protinárazové čalúnenie do detských postieľok) („Dizajn Spoločenstva — Konanie o výmaze — Zapísaný dizajn Spoločenstva predstavujúci protinárazové čalúnenie do detských postieľok — Preskúmanie ex offo odvolacím senátom týkajúce sa skutočností zakladajúcich sprístupnenie verejnosti — Zásada funkčnej kontinuity — Dôkazy, ktoré sú nedostatočné na preukázanie sprístupnenia verejnosti“)

text:
               3.12.2018

               SK

               Úradný vestník Európskej únie

               C 436/48

      Rozsudok Všeobecného súdu z 23. októbra 2018 – Mamas and Papas/EUIPO – Wall-Budden (Protinárazové čalúnenie do detských postieľok)
      (Vec T-672/17) (1)

      ((„Dizajn Spoločenstva - Konanie o výmaze - Zapísaný dizajn Spoločenstva predstavujúci protinárazové čalúnenie do detských postieľok - Preskúmanie ex offo odvolacím senátom týkajúce sa skutočností zakladajúcich sprístupnenie verejnosti - Zásada funkčnej kontinuity - Dôkazy, ktoré sú nedostatočné na preukázanie sprístupnenia verejnosti“))
      (2018/C 436/68)
      Jazyk konania: angličtina

         Účastníci konania

         Žalobkyňa: Mamas and Papas Ltd (Huddersfield, Spojené kráľovstvo) (v zastúpení: J. Reid, barrister, a B. Whitehead, solicitor)

         Žalovaný: Úrad Európskej únie pre duševné vlastníctvo (v zastúpení: V. Ruzek, D. Walicka a A. Folliard-Monguiral, splnomocnení zástupcovia)

         Ďalší účastník konania pred odvolacím senátom EUIPO: Jane Wall-Budden (Byfleet, Spojené kráľovstvo)

         Predmet veci

      Žaloba podaná proti rozhodnutiu tretieho odvolacieho senátu EUIPO z 25. júla 2016 (vec R 208/2016-3) týkajúcemu sa konania o výmaze medzi spoločnosťou Mamas and Papas a pani Jane Wall-Buddenovou

         Výrok rozsudku

                  1.

                  Žaloba sa zamieta.

                  2.

                  Mamas and Papas Ltd je povinná nahradiť trovy konania.

         (1)  Ú. v. EÚ C 402, 27.11.2017.


title: Vec T-613/13: Uznesenie Všeobecného súdu z 8. októbra 2018 – alfavet Tierarzneimittel/EUIPO – Millet Innovation (Epibac)

text:
               3.12.2018

               SK

               Úradný vestník Európskej únie

               C 436/64

      Uznesenie Všeobecného súdu z 8. októbra 2018 – alfavet Tierarzneimittel/EUIPO – Millet Innovation (Epibac)
      (Vec T-613/13) (1)

      (2018/C 436/89)
      Jazyk konania: nemčina
      Predsedníčka siedmej komory nariadila výmaz veci.

         (1)  Ú. v. EÚ C 39, 8.2.2014.


title: Vec C-569/18: Návrh na začatie prejudiciálneho konania, ktorý podala Consiglio di Stato (Taliansko) 11. septembra 2018 – Caseificio Cirigliana Srl a i./Ministero delle Politiche agricole, alimentari e forestali a i.

text:
               3.12.2018

               SK

               Úradný vestník Európskej únie

               C 436/24

      Návrh na začatie prejudiciálneho konania, ktorý podala Consiglio di Stato (Taliansko) 11. septembra 2018 – Caseificio Cirigliana Srl a i./Ministero delle Politiche agricole, alimentari e forestali a i.
      (Vec C-569/18)
      (2018/C 436/34)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Consiglio di Stat

         Účastníci konania pred vnútroštátnym súdom

         Žalobkyne na prvom stupni a terajšie odvolateľky: Caseificio Cirigliana Srl, Mail Srl, Sorì Italia Srl

         Žalovaní na prvom stupni a terajší odporcovia: Ministero delle Politiche agricole, alimentari e forestali, Presidenza del Consiglio dei Ministri, Ministero della Salute

         Prejudiciálna otázka

      Majú sa články 3, 26, 32, 40 a 41 ZFEÚ a články 1, 3, 4, 5 a 7 nariadenia 1151/2012/EÚ (1), ktoré stanovujú právnu úpravu týkajúcu sa chráneného označenia pôvodu, ukladajúce členským štátom povinnosť zabezpečiť slobodnú hospodársku súťaž výrobkov v rámci Európskej únie a ochranu systémov kvality na podporu znevýhodnených hospodárskych oblastí vykladať v tom zmysle, že bránia tomu, aby sa podľa vnútroštátnej úpravy (článku 4 zákonného dekrétu č. 91 z 24. júna 2014, tak ako bol zmenený na zákon č. 116 z 11. augusta 2014) stanovilo obmedzenie činnosti výroby syra mozzarella di bufala Campana CHOP, ktorá sa musí vykonávať výlučne v závodoch určených na takúto výrobu a v ktorých je zakázané umiestniť a skladovať mlieko pochádzajúce z chovov nezaradených do systému kontroly CHOP syra mozzarella di bufala Campana?

         (1)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 2012, s. 1).


title: Vec T-567/16: Rozsudok Všeobecného súdu z 23. októbra 2018 – McCoy/Výbor regiónov („Verejná služba — Úradníci — Sociálne zabezpečenie — Choroba z povolania — Určenie, že choroba je chorobou z povolania — Článok 78 piaty odsek služobného poriadku — Posudková komisia — Povinnosť odôvodnenia — Zjavne nesprávne posúdenie — Zodpovednosť — Nemajetková ujma“)

text:
               3.12.2018

               SK

               Úradný vestník Európskej únie

               C 436/36

      Rozsudok Všeobecného súdu z 23. októbra 2018 – McCoy/Výbor regiónov
      (Vec T-567/16) (1)

      ((„Verejná služba - Úradníci - Sociálne zabezpečenie - Choroba z povolania - Určenie, že choroba je chorobou z povolania - Článok 78 piaty odsek služobného poriadku - Posudková komisia - Povinnosť odôvodnenia - Zjavne nesprávne posúdenie - Zodpovednosť - Nemajetková ujma“))
      (2018/C 436/50)
      Jazyk konania: francúzština

         Účastníci konania

         Žalobca: Robert McCoy (Brusel, Belgicko) (v zastúpení: L. Levi, avocat)

         Žalovaný: Výbor regiónov (v zastúpení: J. C. Cañoto Argüelles a S. Bachotet, splnomocnení zástupcovia, za právnej pomoci B. Wägenbaur, avocat)

         Predmet veci

      Návrh podaný na základe článku 270 ZFEÚ jednak na zrušenie rozhodnutia Výboru regiónov z 2. decembra 2014 potvrdzujúceho závery posudkovej komisie zo 7. mája 2014, ktorými zamietla žiadosť žalobcu uznať chorobu, ktorou trpí, za chorobu z povolania, a jednak na náhradu nemajetkovej ujmy vo výške 25 000 eur, ktorá bola údajne žalobcovi spôsobená

         Výrok rozsudku

                  1.

                  Rozhodnutie predsedníctva Výboru regiónov z 2. decembra 2014 o zamietnutí uznať chorobu Roberta McCoya, ktorá viedla k jeho invalidite, za chorobu z povolania v zmysle článku 78 piateho odseku služobného poriadku sa zrušuje.

                  2.

                  Výbor regiónov je povinný zaplatiť pánovi McCoyovi sumu 5 000 eur.

                  3.

                  Výbor regiónov je povinný nahradiť trovy konania.

         (1)  Ú. v. EÚ C 7, 11.1.2016 (vec bola pôvodne zapísaná do registra Súdu pre verejnú službu Európskej únie pod číslom F-139/15 a postúpená Všeobecnému súdu Európskej únie 1.9.2016).


title: Vec T-871/16: Uznesenie Všeobecného súdu z 3. októbra 2018 – Spliethoff’s Bevrachtingskantoor/INEA

text:
               3.12.2018

               SK

               Úradný vestník Európskej únie

               C 436/64

      Uznesenie Všeobecného súdu z 3. októbra 2018 – Spliethoff’s Bevrachtingskantoor/INEA
      (Vec T-871/16) (1)

      (2018/C 436/90)
      Jazyk konania: angličtina
      Predseda štvrtej komory nariadil výmaz veci.

         (1)  Ú. v. EÚ C 104, 3.4.2017.


title: Vec T-822/17: Rozsudok Všeobecného súdu zo 17. októbra 2018 – Weber-Stephen Products/EUIPO (iGrill) („Ochranná známka Európskej únie — Prihláška slovnej ochrannej známky Európskej únie iGrill — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009 [teraz článok 7 ods. 1 písm. c) nariadenia (EÚ) 2017/1001]“)

text:
               3.12.2018

               SK

               Úradný vestník Európskej únie

               C 436/50

      Rozsudok Všeobecného súdu zo 17. októbra 2018 – Weber-Stephen Products/EUIPO (iGrill)
      (Vec T-822/17) (1)

      ((„Ochranná známka Európskej únie - Prihláška slovnej ochrannej známky Európskej únie iGrill - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 [teraz článok 7 ods. 1 písm. c) nariadenia (EÚ) 2017/1001]“))
      (2018/C 436/70)
      Jazyk konania: angličtina

         Účastníci konania

         Žalobkyňa: Weber-Stephen Products LLC (Palatine, Illinois, Spojené štáty) (v zastúpení: R. Niebel a A. Jauch, advokáti)

         Žalovaný: Úrad Európskej únie pre duševné vlastníctvo (EUIPO)
      (v zastúpení: M. Rajh, splnomocnený zástupca)

         Predmet veci

      Žaloba podaná proti rozhodnutiu druhého odvolacieho senátu EUIPO z 27. septembra 2017 (vec R 579/2017-2), týkajúcemu sa prihlášky slovného označenia iGrill ako ochrannej známky Európskej únie

         Výrok rozsudku

                  1.

                  Žaloba sa zamieta.

                  2.

                  Weber-Stephen Products LLC je povinná nahradiť trovy konania.

         (1)  Ú. v. EÚ C 63, 19.2.2018.


title: Vec T-96/18: Uznesenie Všeobecného súdu z 11. októbra 2018 – Cabell/EUIPO – Zorro Productions (ZORRO)

text:
               3.12.2018

               SK

               Úradný vestník Európskej únie

               C 436/64

      Uznesenie Všeobecného súdu z 11. októbra 2018 – Cabell/EUIPO – Zorro Productions (ZORRO)
      (Vec T-96/18) (1)

      (2018/C 436/91)
      Jazyk konania: angličtina
      Predseda ôsmej komory nariadil výmaz veci.

         (1)  Ú. v. EÚ C 134, 16.4.2018.


title: Vec T-605/16: Rozsudok Všeobecného súdu zo 16. októbra 2018 – OY/Komisia („Verejná služba — Zmluvní zamestnanci — Článok 3b PZOZ — Záväzky — Zaradenie do platovej triedy — Zohľadnenie odbornej praxe — Všeobecné vykonávacie ustanovenia k článku 79 ods. 2 PZOZ“)

text:
               3.12.2018

               SK

               Úradný vestník Európskej únie

               C 436/37

      Rozsudok Všeobecného súdu zo 16. októbra 2018 – OY/Komisia
      (Vec T-605/16)
      ((„Verejná služba - Zmluvní zamestnanci - Článok 3b PZOZ - Záväzky - Zaradenie do platovej triedy - Zohľadnenie odbornej praxe - Všeobecné vykonávacie ustanovenia k článku 79 ods. 2 PZOZ“))
      (2018/C 436/51)
      Jazyk konania: angličtina

         Účastníci konania

         Žalobkyňa: OY (v zastúpení: N. Flandin a S. Rodrigues, avocats)

         Žalovaná: Európska komisia (v zastúpení: G. Berscheid, C. Berardis-Kayser a L. Radu Bouyon, splnomocnení zástupcovia)

         Predmet veci

      Návrh založený na článku 270 ZFEÚ jednak na zrušenie rozhodnutia Komisie z 2. októbra 2015, ktorým sa zamieta žiadosť žalobkyne o preskúmanie jej zaradenia do funkčnej skupiny IV platovej triedy 15 platového stupňa 1, a jednak v nevyhnutnom rozsahu na zrušenie rozhodnutia OOUPZ z 29. marca 2016, ktorým sa zamieta sťažnosť dotknutej osoby

         Výrok rozsudku

                  1.

                  Žaloba sa zamieta.

                  2.

                  OY je povinná nahradiť trovy konania.


title: Vec T-413/17 INTP: Uznesenie Všeobecného súdu z 2. októbra 2018 – Karl Storz/EUIPO (3D) („Konanie — Výklad rozsudku — Ochranná známka Európskej únie — Späťvzatie prihlášky — Zastavenie konania“)

text:
               3.12.2018

               SK

               Úradný vestník Európskej únie

               C 436/50

      Uznesenie Všeobecného súdu z 2. októbra 2018 – Karl Storz/EUIPO (3D)
      (Vec T-413/17 INTP) (1)

      ((„Konanie - Výklad rozsudku - Ochranná známka Európskej únie - Späťvzatie prihlášky - Zastavenie konania“))
      (2018/C 436/71)
      Jazyk konania: angličtina

         Účastníci konania

         Žalobca: Karl Storz GmbH & Co. KG (Tuttlingen, Nemecko) (v zastúpení: S. Gruber a N. Siebertz, advokáti)

         Žalovaný: Úrad Európskej únie pre duševné vlastníctvo (v zastúpení: J. Ivanauskas, splnomocnený zástupca)

         Predmet veci

      Návrh na výklad rozsudku z 19. júna 2018, Karl Storz/EUIPO (3D) (T-413/17, neuverejnený, EÚ:T:2018:356)

         Výrok

                  1.

                  Nie je potrebné rozhodnúť o návrhu na výklad.

                  2.

                  Každý z účastníkov konania znáša svoje vlastné trovy konania.

         (1)  Ú. v. EÚ C 277, 21.8.2017.


title: Vec C-572/18 P: Odvolanie podané 13. septembra 2018: thyssenkrupp Electrical Steel GmbH, thyssenkrupp Electrical Steel Ugo proti uzneseniu Všeobecného súdu (šiesta komora) z 2. júla 2018 vo veci T-577/17: thyssenkrupp Electrical Steel GmbH, thyssenkrupp Electrical Steel Ugo/Európska komisia

text:
               3.12.2018

               SK

               Úradný vestník Európskej únie

               C 436/25

      Odvolanie podané 13. septembra 2018: thyssenkrupp Electrical Steel GmbH, thyssenkrupp Electrical Steel Ugo proti uzneseniu Všeobecného súdu (šiesta komora) z 2. júla 2018 vo veci T-577/17: thyssenkrupp Electrical Steel GmbH, thyssenkrupp Electrical Steel Ugo/Európska komisia
      (Vec C-572/18 P)
      (2018/C 436/35)
      Jazyk konania: angličtina

         Účastníci konania

         Odvolateľky: thyssenkrupp Electrical Steel GmbH, thyssenkrupp Electrical Steel Ugo (v zastúpení: M. Günes, L. C. Heinisch, Rechtsanwälte)

         Ďalší účastník konania: Európska komisia

         Návrhy odvolateliek

      Odvolateľky navrhujú, aby Súdny dvor:

                  —

                  zrušil uznesenie Všeobecného súdu z 2. júla 2018 vo veci T-577/17 – thyssenkrupp Electrical Steel GmbH a thyssenkrupp Electrical Steel Ugo/Komisia,

                  —

                  rozhodol, že návrh na zrušenie je prípustný,

                  —

                  vrátil veci Všeobecnému súdu na ďalšie konanie vo veci samej,

                  —

                  uložil Komisii povinnosť nahradiť trovy tohto odvolacieho konania.

         Odvolacie dôvody a hlavné tvrdenia

      Odvolateľky uvádzajú, že napadnuté uznesenie je založené na zjavne nesprávnych právnych posúdeniach. Odvolateľky predložili päť tvrdení týkajúcich sa týchto nesprávnych právnych posúdení:

                  —

                  po prvé, Všeobecný súd nesprávne rozhodol, že CKÚ (1) a relevantné vykonávacie nariadenia nezverujú Komisii právomoc prijímať rozhodnutia, ktoré sú záväzné pre vnútroštátne colné orgány pri posúdení hospodárskych podmienok,

                  —

                  po druhé, Všeobecný súd nesprávne rozhodol, že úloha Komisie pri posúdení hospodárskych podmienok je iba procesnej povahy,

                  —

                  po tretie, Všeobecný súd nesprávne považoval rozsudok z 11. mája 2006, Friesland Coberco Dairy Foods (C-11/05) za záväzný právny precedens pre výklad článku 259 ods. 5 VN CKÚ (2),

                  —

                  po štvrté, Všeobecný súd nesprávne rozhodol, keď nezohľadnil správnu dohodu týkajúcu sa uplatnenia článku 211 ods. 6 CKÚ a článku 259 VN CKÚ zo septembra 2016 za dôkaz záväznej povahy záverov Komisie o hospodárskych podmienkach,

                  —

                  po piate, Všeobecný súd nesprávne rozhodol, keď nezohľadnil skutočnosť, že odvolateľky boli závermi Komisie o hospodárskych podmienkach priamo a osobne dotknuté.

         (1)  Nariadenie Európskeho parlamentu a Rady (EÚ) č. 952/2013 z 9. októbra 2013 , ktorým sa ustanovuje Colný kódex Únie (ďalej len „CKÚ“) (Ú. v. EÚ L 369, 2013, s. 1).

         (2)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (ďalej len „VN CKÚ“) (Ú. v. EÚ L 343, 2015, s. 558) .


title: Vec T-640/16: Rozsudok Všeobecného súdu z 18. októbra 2018 – GEA Group/Komisia („Hospodárska súťaž — Kartely — Tepelné stabilizátory — Rozhodnutie, ktorým sa konštatuje porušenie článku 81 ES — Rozhodnutie, ktorým sa mení pôvodné rozhodnutie — Žaloba o neplatnosť — Záujem na konaní — Prípustnosť — Pokuty — Horná hranica vo výške 10 % — Skupina spoločností — Rovnosť zaobchádzania“)

text:
               3.12.2018

               SK

               Úradný vestník Európskej únie

               C 436/37

      Rozsudok Všeobecného súdu z 18. októbra 2018 – GEA Group/Komisia
      (Vec T-640/16) (1)

      ((„Hospodárska súťaž - Kartely - Tepelné stabilizátory - Rozhodnutie, ktorým sa konštatuje porušenie článku 81 ES - Rozhodnutie, ktorým sa mení pôvodné rozhodnutie - Žaloba o neplatnosť - Záujem na konaní - Prípustnosť - Pokuty - Horná hranica vo výške 10 % - Skupina spoločností - Rovnosť zaobchádzania“))
      (2018/C 436/52)
      Jazyk konania: angličtina

         Účastníci konania

         Žalobkyňa: GEA Group AG (Düsseldorf, Nemecko) (v zastúpení: I. du Mont a C. Wagner, advokáti)

         Žalovaná: Európska komisia (v zastúpení: P. Rossi, A. Biolan a V. Bottka, splnomocnení zástupcovia)

         Predmet veci

      Návrh založený na článku 263 ZFEÚ na zrušenie rozhodnutia Komisie K(2016) 3920 final z 29. júna 2016, ktorým sa mení rozhodnutie K(2009) 8682 v konečnom znení z 11. novembra 2009 týkajúce sa konania podľa článku 81 [ES] a článku 53 Dohody o EHP (vec COMP/38589 – Tepelné stabilizátory)

         Výrok rozsudku

                  1.

                  Rozhodnutie Komisie K(2016) 3920 final z 29. júna 2016, ktorým sa mení rozhodnutie K(2009) 8682 v konečnom znení z 11. novembra 2009 týkajúce sa konania podľa článku 81 [ES] a článku 53 Dohody o EHP (vec COMP/38589 – Tepelné stabilizátory), sa zrušuje.

                  2.

                  Európska komisia je povinná nahradiť trovy konania.

         (1)  Ú. v. EÚ C 392, 24.10.2016.


title: Vec T-506/17: Uznesenie Všeobecného súdu zo 4. októbra 2018 – Makhlouf/Rada („Žaloba o neplatnosť — Spoločná zahraničná a bezpečnostná politika — Reštriktívne opatrenia prijaté voči Sýrii — Zmrazenie finančných prostriedkov — Žaloba, ktorá je čiastočne zjavne neprípustná a čiastočne zjavne bez právneho základu“)

text:
               3.12.2018

               SK

               Úradný vestník Európskej únie

               C 436/51

      Uznesenie Všeobecného súdu zo 4. októbra 2018 – Makhlouf/Rada
      (Vec T-506/17) (1)

      ((„Žaloba o neplatnosť - Spoločná zahraničná a bezpečnostná politika - Reštriktívne opatrenia prijaté voči Sýrii - Zmrazenie finančných prostriedkov - Žaloba, ktorá je čiastočne zjavne neprípustná a čiastočne zjavne bez právneho základu“))
      (2018/C 436/72)
      Jazyk konania: francúzština

         Účastníci konania

         Žalobca: Rami Makhlouf (Damask, Sýria) (v zastúpení: E. Ruchat, avocat)

         Žalovaná: Rada Európskej únie (v zastúpení: S. Kyriakopoulou a V. Piessevaux, splnomocnení zástupcovia)

         Predmet veci

      Návrh založený na článku 263 ZFEÚ a smerujúci k zrušeniu rozhodnutia Rady (SZBP) 2017/917 z 29. mája 2017, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 139, 2017, s. 62), ako aj jeho nasledujúcich vykonávacích aktov v rozsahu, v akom sa tieto akty týkajú žalobcu

         Výrok

                  1.

                  Žaloba sa zamieta.

                  2.

                  Rami Makhlouf znáša svoje vlastné trovy konania a je povinný nahradiť trovy konania vynaložené Radou Európskej únie.

         (1)  Ú. v. EÚ C 347, 16.10.2017.


title: Vec T-7/17: Rozsudok Všeobecného súdu z 15. októbra 2018 – John Mills/EUIPO – Jerome Alexander Consulting (MINERAL MAGIC) („Ochranná známka Európskej únie — Námietkové konanie — Prihláška slovnej ochrannej známky Európskej únie MINERAL MAGIC — Skoršia národná slovná ochranná známka MAGIC MINERALS BY JEROME ALEXANDER — Relatívny dôvod zamietnutia — Článok 8 ods. 3 nariadenia (ES) č. 207/2009 [teraz článok 8 ods. 3 nariadenia (EÚ) 2017/1001]“)

text:
               3.12.2018

               SK

               Úradný vestník Európskej únie

               C 436/38

      Rozsudok Všeobecného súdu z 15. októbra 2018 – John Mills/EUIPO – Jerome Alexander Consulting (MINERAL MAGIC)
      (Vec T-7/17) (1)

      ((„Ochranná známka Európskej únie - Námietkové konanie - Prihláška slovnej ochrannej známky Európskej únie MINERAL MAGIC - Skoršia národná slovná ochranná známka MAGIC MINERALS BY JEROME ALEXANDER - Relatívny dôvod zamietnutia - Článok 8 ods. 3 nariadenia (ES) č. 207/2009 [teraz článok 8 ods. 3 nariadenia (EÚ) 2017/1001]“))
      (2018/C 436/53)
      Jazyk konania: angličtina

         Účastníci konania

         Žalobkyňa: John Mills Ltd (Londýn, Spojené kráľovstvo) (v zastúpení: S. Malynicz, QC)

         Žalovaný: Úrad Európskej únie pre duševné vlastníctvo (v zastúpení: A. Lukošiūtė a D. Hanf, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Jerome Alexander Consulting Corp. (Surfside, Florida, Spojené štáty) (v zastúpení: T. Bamford a C. Rani, solicitors)

         Predmet veci

      Žaloba podaná proti rozhodnutiu prvého odvolacieho senátu EUIPO z 5. októbra 2016 (vec R 2087/2015-1) týkajúcemu sa námietkového konania medzi spoločnosťami Jerome Alexander Consulting a John Mills

         Výrok rozsudku

                  1.

                  Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 5. októbra 2016 (vec R 2087/2015-1) sa zrušuje.

                  2.

                  EUIPO znáša svoje vlastné trovy konania a je povinný nahradiť polovicu trov konania spoločnosti John Mills Ltd.

                  3.

                  Jerome Alexander Consulting Corp. znáša svoje vlastné trovy konania a je povinný nahradiť polovicu trov konania spoločnosti John Mills Ltd.

         (1)  Ú. v. EÚ C 63, 27.2.2017.


title: Vec C-588/18: Návrh na začatie prejudiciálneho konania, ktorý podal Audiencia Nacional (Španielsko) 20. septembra 2018 – Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)/Grupo de Empresas DIA S.A. a Twins Alimentación S.A.

text:
               3.12.2018

               SK

               Úradný vestník Európskej únie

               C 436/26

      Návrh na začatie prejudiciálneho konania, ktorý podal Audiencia Nacional (Španielsko) 20. septembra 2018 – Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)/Grupo de Empresas DIA S.A. a Twins Alimentación S.A.
      (Vec C-588/18)
      (2018/C 436/36)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Audiencia Nacional

         Účastníci konania pred vnútroštátnym súdom

         Žalobkyne: Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)

         Žalované: Grupo de Empresas DIA S.A. a Twins Alimentación S.A.

         Prejudiciálne otázky

                  1.

                  Má sa článok 5 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (1) vykladať v tom zmysle, že bráni vnútroštátnej právnej úprave, ktorá umožňuje súčasne čerpať týždenný čas odpočinku a platené dovolenky, ktoré sú určené na iné účely ako na účely odpočinku?

                  2.

                  Má sa článok 7 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času vykladať v tom zmysle, že bráni vnútroštátnej právnej úprave, ktorá umožňuje súčasne čerpať dovolenku za kalendárny rok a platené dovolenky, ktoré sú určené na iné účely ako na účely odpočinku, oddychu a zotavenia?

         (1)  Ú. v. EÚ L 299, 2003, s. 9


title: Vec T-8/17: Rozsudok Všeobecného súdu zo 17. októbra 2018 – Golden Balls/EUIPO – Les Éditions P. Amaury (GOLDEN BALLS) („Ochranná známka Európskej únie — Námietkové konanie — Prihláška slovnej ochrannej známky Európskej únie GOLDEN BALLS — Skoršia slovná ochranná známka Európskej únie BALLON D’OR — Relatívne dôvody zamietnutia — Neoprávnene získaný prospech z rozlišovacej spôsobilosti alebo dobrého mena skoršej ochrannej známky — Článok 8 ods. 5 nariadenia (ES) č. 40/94 [teraz článok 8 ods. 5 nariadenia (EÚ) 2017/1001]“)

text:
               3.12.2018

               SK

               Úradný vestník Európskej únie

               C 436/39

      Rozsudok Všeobecného súdu zo 17. októbra 2018 – Golden Balls/EUIPO – Les Éditions P. Amaury (GOLDEN BALLS)
      (Vec T-8/17) (1)

      ((„Ochranná známka Európskej únie - Námietkové konanie - Prihláška slovnej ochrannej známky Európskej únie GOLDEN BALLS - Skoršia slovná ochranná známka Európskej únie BALLON D’OR - Relatívne dôvody zamietnutia - Neoprávnene získaný prospech z rozlišovacej spôsobilosti alebo dobrého mena skoršej ochrannej známky - Článok 8 ods. 5 nariadenia (ES) č. 40/94 [teraz článok 8 ods. 5 nariadenia (EÚ) 2017/1001]“))
      (2018/C 436/54)
      Jazyk konania: francúzština

         Účastníci konania

         Žalobkyňa: Golden Balls Ltd (Londýn, Spojené kráľovstvo) (v zastúpení: M. Edenborough, QC, M. Hawkins, solicitor, a T. Dolde, avocat)

         Žalovaný: Úrad Európskej únie pre duševné vlastníctvo (v zastúpení: pôvodne D. Botis, neskôr S. Pétrequin a A. Folliard-Monguiral, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Les Éditions P. Amaury (Boulogne-Billancourt, Francúzsko) (v zastúpení: T. de Haan, P. Péters a M. Laborde, avocats)

         Predmet veci

      Žaloba podaná proti rozhodnutiu prvého odvolacieho senátu EUIPO z 30. septembra 2016 (vec R 1962/20015-1) týkajúcemu sa námietkového konania medzi Intra-Presse a pani Inez Samarawirovou

         Výrok rozsudku

                  1.

                  Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 30. septembra 2016 (vec R 1962/20015-1) sa zrušuje v rozsahu, v akom vyhovel námietke pokiaľ ide o „Automaty na mince, používané v kombinácii s obrazovkou, vedecké, plavebné prístroje a nástroje, prieskumy, fotografické prístroje, kamery, optické prístroje a nástroje, váženie (prístroje a nástroje na -), kalibrácia [služby-], posielanie správ, auditorstvo (monitorovacie služby), záchranné zariadenia a prístroje na záchranu, a vyučovacie prístroje a nástroje; zariadenia na nahrávanie, prenos alebo reprodukovanie zvuku alebo obrazov; automaty na tovar a mechanizmy na mincové zariadenia; registračné pokladnice, počítacie stroje, zariadenia na spracovanie dát a počítače; fotografické prístroje, kamery a optické prístroje a nástroje, zapisujúce disky, vybavenie na spracovanie údajov a počítače, počítačový hardvér a softvér, CD, podložky myší, príslušenstvo pre mobilné telefóny, slnečné okuliare“ nachádzajúce sa v triede 9, „ozdoby na vianočné stromčeky“ nachádzajúce sa v triede 28 a „divadelnú produkciu, ako sú šou a divadelné predstavenia, hudobnú produkciu, organizáciu hudobných podujatí/koncertov“ nachádzajúce sa v triede 41.

                  2.

                  V zostávajúcej časti sa žaloba zamieta.

                  3.

                  Každý účastník konania znáša svoje vlastné trovy konania.

         (1)  Ú. v. EÚ C 63, 27.2.2017.


title: Vec C-647/18: Návrh na začatie prejudiciálneho konania, ktorý podal Okrăžen săd Vidin (Bulharsko) 17. októbra 2018 – Korporativna targovska banka AD v konkurze/Elit Petrol AD

text:
               17.12.2018

               SK

               Úradný vestník Európskej únie

               C 455/25

      Návrh na začatie prejudiciálneho konania, ktorý podal Okrăžen săd Vidin (Bulharsko) 17. októbra 2018 – Korporativna targovska banka AD v konkurze/Elit Petrol AD
      (Vec C-647/18)
      (2018/C 455/35)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      Okrăžen săd Vidin

         Účastníci konania pred vnútroštátnym súdom

         Žalobkyňa v konaní vo veci samej: Korporativna targovska banka AD v konkurze

         Žalovaná v konaní vo veci samej: Elit Petrol AD

         Prejudiciálne otázky

                  1.

                              i)

                              Má sa hodnota „právneho štátu“ chránená článkom 2 ZEÚ vykladať v tom zmysle, že vnútroštátny zákonodarca je pri vydávaní právnych predpisov v členskom štáte povinný sa riadiť právnymi zásadami a kritériami charakteristickými pre „právny štát“, ktoré sa vyvinuli v judikatúre Súdneho dvora Európskej únie a sú uvedené v oznámení Európskej komisie Európskemu parlamentu a Rade: Nový rámec EÚ na posilnenie právneho štátu z 11. marca 2014?

                              ii)

                              Má sa hodnota „právneho štátu“ zakotvená v článku 2 ZEÚ a jej základné zásady, konkrétne zákonnosť, právna istota, nezávislá a účinná súdna kontrola, vykladať aj s ohľadom na dodržiavanie základných práv a rovnosť pred zákonom v tom zmysle, že bránia vydaniu vnútroštátneho predpisu, akým je § 5 prechodných a záverečných ustanovení Zakona za izmenenie i dopalnenie na Zakona za bankovata nesastojatelnost (zákon o zmene a doplnení zákona o insolventnosti bánk, ďalej len „ZIDZBN“), ktorý mimoriadnym spôsobom stanovuje nové pravidlá v oblasti spoločenských vzťahov vyplývajúcich zo zápisu záložných práv do verejných registrov v prospech konkrétneho súkromnoprávneho subjektu? V konkrétnom prípade vyhlasuje vnútroštátny právny predpis so spätnou účinnosťou výmazy záložných práv zapísaných do registra, ktoré boli zriadené v prospech insolventnej KTB, za neplatné, čím vytvára právnu neistotu, pretože stanovuje, že nesolventná KTB je oprávnená si na základe zákona uplatniť záložné práva, ktoré sa považujú za vymazané, voči tretím osobám, hoci záväzky, pre ktoré boli záložné práva zriadené, už boli splnené.

                              iii)

                              Môže sa súd priamo odvolať na článok 2 ZEÚ a toto ustanovenie priamo uplatniť, ak zistí, že spôsob, akým vnútroštátne ustanovenie § 5 prechodných a záverečných ustanovení ZIDZBN stanovuje so spätnou účinnosťou nové právne následky zápisov záložných práv do verejných registrov v prospech KTB AD, odporuje hodnote „právneho štátu“ a jej vyššie uvedeným základným zásadám?

                              iv)

                              Aké kritériá a podmienky musí uplatniť vnútroštátny súd pri posúdení, či hodnota „právneho štátu“ v zmysle článku 2 ZEÚ pripúšťa prijatie vnútroštátneho predpisu, akým je § 5 prechodných a záverečných ustanovení ZIDZBN?

                              v)

                              Má sa článok 67 ods. 1 ZFEÚ, v zmysle ktorého Únia vytvára priestor slobody, bezpečnosti a spravodlivosti pri rešpektovaní základných práv a rozličných právnych systémov a tradícií členských štátov, vykladať v tom zmysle, že bráni vnútroštátnym právnym predpisom, ktoré vyvolávajú neistotu v súkromnoprávnom a obchodnom styku alebo predbiehajú výsledok prebiehajúcich právnych sporov?

                  2.

                              i)

                              Možno uplatniteľné ustanovenia článku 7 ods. 2 písm. h) a článku 8 nariadenia Európskeho parlamentu a Rady (EÚ) 2015/848 (1) z 20. mája 2015 o insolvenčnom konaní v spojení s článkom 2 ZEÚ systematicky vykladať v spojení so základnými právami podľa článku 17 ods. 1, článku 20 a článku 47 ods. 2 Charty?

                              ii)

                              Ak sa uvedené ustanovenia práva Únie majú vykladať v spojení s právami zakotvenými v Charte, je uplatnenie týchto práv prípustné v insolvenčnom konaní vedenom v členskom štáte a má sa ochrana poskytovaná na základe týchto práv vykladať v tom zmysle, že bráni vnútroštátnej právnej norme, ktorá mimoriadne a so spätnou účinnosťou stanovuje nové pravidlá usporiadania spoločenských vzťahov v prospech veriteľa v insolvenčnom konaní konkrétne označeného zákonodarcom?

                              iii)

                              Bráni článok 7 ods. 2 písm. h) a článok 8 nariadenia Európskeho parlamentu a Rady (EÚ) 2015/848 z 20. mája 2015 o insolvenčnom konaní pri výklade v spojení s právami vyplývajúcimi z článku 17 ods. 1, článku 20 a článku 47 ods. 2 Charty uplatneniu vnútroštátnej právnej normy, na základe ktorej sa výmazy záložných práv KTB zapísané v registroch, vyhlasujú so spätnou účinnosťou za neplatné a ktorá vyhlasuje „obnovené“ záložné práva v prospech nesolventnej KTB ex lege za uplatniteľné voči tretím osobám a takýmto spôsobom zasahuje do práv iných veriteľov a mení poradie uspokojenia pohľadávok v insolvenčnom konaní?

                              iv)

                              Možno článok 7 ods. 2 písm. h) nariadenia Európskeho parlamentu a Rady (EÚ) 2015/848 z 20. mája 2015 o insolvenčnom konaní v spojení s právami vyplývajúcimi z článku 17 ods. 1, článku 20 a článku 47 ods. 2 Charty vykladať v tom zmysle, že bránia podmienenému schváleniu pohľadávok veriteľa (KTB), ktorého zákonodarca výslovne označil, v insolvenčnom konaní, ak pohľadávky tohto veriteľa v okamihu ich prihlásenia v celom rozsahu zanikli započítaním a prebiehajú právne spory o odporovateľnosti zápočtov, o ktorých sa ešte nerozhodlo? Ak podmienka, ktorú veriteľ uvedie v prihláške svojich pohľadávok v insolvenčnom konaní, spočíva v tom, že vnútroštátny súd vyhlási započítania, ktoré viedli k zániku pohľadávok, za nevymáhateľné, pripúšťa v takomto prípade právo na spravodlivé konanie podľa článku 47 ods. 2 Charty vnútroštátny právny predpis, ktorý so spätnou účinnosťou mení podmienky vymáhateľného započítania a týmto spôsobom predbieha výsledok prebiehajúcich právnych sporov o odporovateľnosti započítania, resp. o schválení pohľadávky v insolvenčnom konaní?

                              v)

                              Môže sa súd priamo odvolávať na ustanovenie článku 7 ods. 2 písm. h) a článku 8 nariadenia Európskeho parlamentu a Rady (EÚ) 2015/848 z 20. mája 2015 o insolvenčnom konaní v spojení s článkom 17 ods. 1, článkom 20 a článkom 47 ods. 2 Charty, a môže tieto ustanovenia priamo uplatniť, ak zistí, že vnútroštátne právne predpisy, na ktorých je založené podmienené schválenie pohľadávky KTB a/alebo na základe ktorých nastane podmienka uvedená v prihláške pohľadávky, odporujú predpisom Únie?

                  3.

                  Má sa článok 77 smernice 2014/59/ЕÚ (2) vykladať v tom zmysle, že bráni uplatneniu vnútroštátneho zákona, ktorý so spätnou účinnosťou mení podmienky započítania vzájomných pohľadávok a záväzkov s úverovou inštitúciou, ktorej sa týka konanie pre ozdravenie a riešenie krízových situácií a ktorý takýmto spôsobom predbieha výsledok prebiehajúcich právnych sporov o odporovateľnosti započítaní určených úverovej inštitúcii?

         (1)  Ú. v. EÚ L 141, 2015, s. 19.

         (2)  Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (Ú. v. EÚ L 173, 2014, s. 190).


title: Vec T-633/18: Žaloba podaná 22. októbra 2018 – Rose Gesellschaft/EUIPO – Iviton (TON JONES)

text:
               17.12.2018

               SK

               Úradný vestník Európskej únie

               C 455/32

      Žaloba podaná 22. októbra 2018 – Rose Gesellschaft/EUIPO – Iviton (TON JONES)
      (Vec T-633/18)
      (2018/C 455/43)
      Jazyk, v ktorom bola podaná žaloba: nemčina

         Účastníci konania

         Žalobkyňa: Rose Gesellschaft mbH (Viedeň, Rakúsko) (v zastúpení: R. Kornfeld, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Iviton s. r. o. (Prešov, Slovensko)

         Údaje týkajúce sa konania pred EUIPO

         Prihlasovateľ spornej ochrannej známky: ďalší účastník konania pred odvolacím senátom

         Dotknutá sporná ochranná známka: slovná ochranná známka Európskej únie TON JONES – prihláška č. 15 109 614

         Konanie pred EUIPO: námietkové konanie

         Napadnuté rozhodnutie: rozhodnutie druhého odvolacieho senátu EUIPO z 12. júla 2018 vo veci R 2136/2017-2.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil Úradu Európskej únie pre duševné vlastníctvo, aby pokračoval v námietkovom konaní a aby pritom upustil od dôvodu, ktorý použil pre zamietnutie,

                  —

                  uložil EUIPO povinnosť nahradiť trovy konania,

                  —

                  prihlasovateľke ochrannej známky v žiadnom prípade nepriznal náhradu trov konania.

         Uvádzaný žalobný dôvod

                  —

                  porušenie článku 15 nariadenia Rady (ES) č. 207/2009.


title: Vec T-180/15: Rozsudok Všeobecného súdu z 10. novembra 2017 – Icap a. i./Komisia („Hospodárska súťaž — Kartely — Odvetvie úrokových derivátov denominovaných v japonských jenoch — Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP — Manipulácia referenčnej medzibankovej sadzby JPY LIBOR a Euroyen TIBOR — Obmedzenie hospodárskej súťaže z hľadiska cieľa — Účasť makléra na porušeniach — ‚Hybridné‘ konanie o urovnaní — Zásada prezumpcie neviny — Zásada riadnej správy vecí verejných — Pokuty — Základná výška pokuty — Osobitná úprava — Článok 23 ods. 2 nariadenia (ES) č. 1/2003 — Povinnosť odôvodnenia“)

text:
               8.1.2018

               SK

               Úradný vestník Európskej únie

               C 5/26

         Rozsudok Všeobecného súdu z 10. novembra 2017 – Icap a. i./Komisia
   (Vec T-180/15) (1)

   ((„Hospodárska súťaž - Kartely - Odvetvie úrokových derivátov denominovaných v japonských jenoch - Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP - Manipulácia referenčnej medzibankovej sadzby JPY LIBOR a Euroyen TIBOR - Obmedzenie hospodárskej súťaže z hľadiska cieľa - Účasť makléra na porušeniach - ‚Hybridné‘ konanie o urovnaní - Zásada prezumpcie neviny - Zásada riadnej správy vecí verejných - Pokuty - Základná výška pokuty - Osobitná úprava - Článok 23 ods. 2 nariadenia (ES) č. 1/2003 - Povinnosť odôvodnenia“))
   (2018/C 005/35)
   Jazyk konania: angličtina

      Účastníci konania

      Žalobkyne: Icap plc (Londýn, Spojené kráľovstvo), Icap Management Services Ltd, (Londýn) a Icap New Zealand Ltd, (Wellington, Nový Zéland) (v zastúpení: C. Riis-Madsen a S. Frank, advokáti)

      Žalovaná: Európska komisia (v zastúpení: V. Bottka, B. Mongin a J. Norris-Usher, splnomocnení zástupcovia)

      Predmet veci

   Návrh podľa článku 263 ZFEÚ na zrušenie rozhodnutia Komisie C(2015) 432 final zo 4. februára 2015 týkajúceho sa konania podľa článku 101 ZFEÚ a článku 53 Dohody o EHP (vec AT.39861 – Úrokové deriváty v jenoch) a na zníženie výšky pokút uložených žalobkyniam v uvedenom rozhodnutí

      Výrok rozsudku

               1.

               Článok 1 písm. a) rozhodnutia Európskej komisie C(2015) 432 final zo 4. februára 2015 týkajúceho sa konania podľa článku 101 ZFEÚ a článku 53 Dohody o EHP (vec AT.39861 – Úrokové deriváty v jenoch), sa zrušuje v rozsahu, v akom sa vzťahuje na obdobie po 22. auguste 2007.

               2.

               Článok 1 písm. b) rozhodnutia C(2015) 432 final sa zrušuje.

               3.

               Článok 1 písm. d) rozhodnutia C(2015) 432 final sa zrušuje v rozsahu, v akom sa vzťahuje na obdobie od 5. marca do 27. apríla 2010.

               4.

               Článok 1 písm. e) rozhodnutia C(2015) 432 final sa zrušuje v rozsahu, v akom sa vzťahuje na obdobie do 18. mája 2010.

               5.

               Článok 1 písm. f) rozhodnutia C(2015) 432 final sa zrušuje v rozsahu, v akom sa vzťahuje na obdobie do 18. mája 2010.

               6.

               Článok 2 rozhodnutia C(2015) 432 final sa zrušuje.

               7.

               V zostávajúcej časti sa žaloba zamieta.

               8.

               Spoločnosti Icap plc, Icap Management Services Ltd a Icap New Zealand Ltd znášajú jednu štvrtinu svojich vlastných trov konania.

               9.

               Európska komisia znáša svoje vlastné trovy konania a je povinná nahradiť tri štvrtiny trov konania spoločností Icap, Icap Management Services a Icap New Zealand.

      (1)  Ú. v. EÚ C 245, 27.7.2015.


title: Vec T-684/16: Rozsudok Všeobecného súdu zo 17. novembra 2017 – Ciarko/EUIPO – Maan (kuchynský digestor) („Dizajn Spoločenstva — Konanie o výmaze — Zapísaný dizajn Spoločenstva predstavujúci kuchynský digestor — Skorší dizajn Spoločenstva — Dôvod výmazu — Nedostatok osobitného charakteru — Informovaný užívateľ — Miera tvorivej voľnosti pôvodcu — Neexistencia odlišného celkového dojmu — Článok 6 a článok 25 ods. 1 písm. b) nariadenia (ES) č. 6/2002“)

text:
               8.1.2018

               SK

               Úradný vestník Európskej únie

               C 5/37

         Rozsudok Všeobecného súdu zo 17. novembra 2017 – Ciarko/EUIPO – Maan (kuchynský digestor)
   (Vec T-684/16) (1)

   ((„Dizajn Spoločenstva - Konanie o výmaze - Zapísaný dizajn Spoločenstva predstavujúci kuchynský digestor - Skorší dizajn Spoločenstva - Dôvod výmazu - Nedostatok osobitného charakteru - Informovaný užívateľ - Miera tvorivej voľnosti pôvodcu - Neexistencia odlišného celkového dojmu - Článok 6 a článok 25 ods. 1 písm. b) nariadenia (ES) č. 6/2002“))
   (2018/C 005/50)
   Jazyk konania: poľština

      Účastníci konania

      Žalobkyňa: Ciarko spółka z ograniczoną odpowiedzialnością sp.k. (Sanok, Poľsko) (v zastúpení: M. Żabińska, advokátka)

      Žalovaný: Úrad Európskej únie pre duševné vlastníctvo (v zastúpení: D. Walicka, splnomocnená zástupkyňa)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Maan sp. z o.o. (Grójec, Poľsko) (v zastúpení: M. Rumak, advokát)

      Predmet veci

   Žaloba podaná proti rozhodnutiu tretieho odvolacieho senátu EUIPO z 13. júla 2016 (vec R 1212/2015-3) týkajúca sa konania o výmaze medzi spoločnosťami Maan a Ciarko spółka z ograniczoną odpowiedzialnością

      Výrok rozsudku

               1.

               Žaloba sa zamieta.

               2.

               Ciarko spółka z ograniczoną odpowiedzialnością sp.k. znáša svoje vlastné trovy konania a je povinná nahradiť trovy konania vynaložené Úradom Európskej únie pre duševné vlastníctvo (EUIPO).

               3.

               Maan sp. z o.o. znáša svoje vlastné trovy konania.

      (1)  Ú. v. EÚ C 410, 7.11.2016.


title: Vec T-701/17: Žaloba podaná 5. októbra 2017 – OCU/Jednotná rada pre riešenie krízových situácií

text:
               8.1.2018

               SK

               Úradný vestník Európskej únie

               C 5/48

         Žaloba podaná 5. októbra 2017 – OCU/Jednotná rada pre riešenie krízových situácií
   (Vec T-701/17)
   (2018/C 005/66)
   Jazyk konania: španielčina

      Účastníci konania

      Žalobkyňa: Organización de Consumidores y Usuarios (OCU) (Madrid, Španielsko) (v zastúpení: E. Martínez Martínez a C. López-Mélida de Ramón, advokáti)

      Žalovaná: Jednotná rada pre riešenie krízových situácií

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Jednotnej rady pre riešenie krízových situácií (SRB/EES/2017/08), ako aj oceňovanie vykonané nezávislým expertom na základe článku 20 ods. 15 nariadenia 806/2014,

               —

               konštatoval nezákonnosť a neuplatniteľnosť článkov 18 a 29 nariadenia (EÚ) č. 806/2014,

               —

               zaviazal Jednotnú radu pre riešenie krízových situácií na náhradu trov konania.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec C-423/16 P: Rozsudok Súdneho dvora (prvá komora) z 9. novembra 2017 – HX/Rada Európskej únie (Odvolanie — Spoločná zahraničná a bezpečnostná politika — Reštriktívne opatrenia prijaté voči Sýrskej arabskej republike — Reštriktívne opatrenia prijaté voči osobe uvedenej v prílohe rozhodnutia — Predĺženie platnosti tohto rozhodnutia v priebehu konania pred Všeobecným súdom Európskej únie — Návrh na úpravu žaloby podaný počas pojednávania, a nie samostatným písomným podaním — Článok 86 Rokovacieho poriadku Všeobecného súdu — Bulharská jazyková verzia — Zrušenie pôvodného rozhodnutia, ktorým bola dotknutá osoba zapísaná do zoznamu osôb podliehajúcich reštriktívnym opatreniam, Všeobecným súdom — Skončenie platnosti rozhodnutia o predĺžení — Trvanie predmetu návrhu na úpravu žaloby)

text:
               8.1.2018

               SK

               Úradný vestník Európskej únie

               C 5/11

         Rozsudok Súdneho dvora (prvá komora) z 9. novembra 2017 – HX/Rada Európskej únie
   (Vec C-423/16 P) (1)

   ((Odvolanie - Spoločná zahraničná a bezpečnostná politika - Reštriktívne opatrenia prijaté voči Sýrskej arabskej republike - Reštriktívne opatrenia prijaté voči osobe uvedenej v prílohe rozhodnutia - Predĺženie platnosti tohto rozhodnutia v priebehu konania pred Všeobecným súdom Európskej únie - Návrh na úpravu žaloby podaný počas pojednávania, a nie samostatným písomným podaním - Článok 86 Rokovacieho poriadku Všeobecného súdu - Bulharská jazyková verzia - Zrušenie pôvodného rozhodnutia, ktorým bola dotknutá osoba zapísaná do zoznamu osôb podliehajúcich reštriktívnym opatreniam, Všeobecným súdom - Skončenie platnosti rozhodnutia o predĺžení - Trvanie predmetu návrhu na úpravu žaloby))
   (2018/C 005/14)
   Jazyk konania: bulharčina

      Účastníci konania

      Odvolateľ: HX (v zastúpení: S. Koev, аdvokat)

      Ďalší účastník konania: Rada Európskej únie (v zastúpení: I. Gurov a S. Kyriakopoulou, splnomocnení zástupcovia)

      Výrok rozsudku

               1.

               Bod 2 výroku rozsudku Všeobecného súdu Európskej únie z 2. júna 2016, HX/Rada (T-723/14, EU:T:2016:332), sa zrušuje.

               2.

               Už nie je potrebné rozhodnúť o návrhu na úpravu žaloby, ktorý podal HX na Všeobecný súd.

               3.

               Rada Európskej únie znáša svoje vlastné trovy konania a je povinná nahradiť trovy konania, ktoré vznikli HX v prvostupňovom a odvolacom konaní.

      (1)  Ú. v. EÚ C 350, 26.9.2016.


title: Vec T-381/17: Uznesenie Všeobecného súdu zo 7. decembra 2017 – Acsen/Parlament a Rada („Žaloba o neplatnosť — Smernica 2011/35/EÚ — Splynutie a zlúčenie akciových spoločností — Neplatnosť splynutia alebo zlúčenia — Nerozlišovanie medzi absolútnou a relatívnou neplatnosťou splynutia alebo zlúčenia — Lehota na podanie žaloby — Omeškanie — Zjavná neprípustnosť“)

text:
               5.2.2018

               SK

               Úradný vestník Európskej únie

               C 42/27

         Uznesenie Všeobecného súdu zo 7. decembra 2017 – Acsen/Parlament a Rada
   (Vec T-381/17) (1)

   ((„Žaloba o neplatnosť - Smernica 2011/35/EÚ - Splynutie a zlúčenie akciových spoločností - Neplatnosť splynutia alebo zlúčenia - Nerozlišovanie medzi absolútnou a relatívnou neplatnosťou splynutia alebo zlúčenia - Lehota na podanie žaloby - Omeškanie - Zjavná neprípustnosť“))
   (2018/C 042/40)
   Jazyk konania: rumunčina

      Účastníci konania

      Žalobca: Ibram Acsen (Bukurešť, Rumunsko) (v zastúpení: C. Gagu, advokát)

      Žalovaní: Európsky parlament (v zastúpení: M. Penčeva a C. Ionescu Dima, splnomocnení zástupcovia) a Rada Európskej únie (v zastúpení: S. Petrova Cerchia a A. Varnav, splnomocnení zástupcovia)

      Predmet veci

   Návrh podľa článku 263 ZFEÚ na čiastočné zrušenie článku 22 ods. 1 písm. c) smernice Európskeho parlamentu a Rady 2011/35/EÚ z 5. apríla 2011 o zlúčení a splynutí akciových spoločností (Ú. v. EÚ L 110, 2011, s. 1)

      Výrok

               1.

               Žaloba sa zamieta ako zjavne neprístupná.

               2.

               Pán Ibram Acsen je povinný nahradiť trovy konania.

      (1)  Ú. v. EÚ C 269, 14.8.2017.


title: Vec T-669/17: Žaloba podaná 25. septembra 2017 – Hernando Avendaño a i./Jednotná rada pre riešenie krízových situácií

text:
               5.2.2018

               SK

               Úradný vestník Európskej únie

               C 42/28

         Žaloba podaná 25. septembra 2017 – Hernando Avendaño a i./Jednotná rada pre riešenie krízových situácií
   (Vec T-669/17)
   (2018/C 042/41)
   Jazyk konania: španielčina

      Účastníci konania

      Žalobcovia: María Hernando Avendaño (Madrid, Španielsko), Ignacio Ruiz-Rivas Hernando (Madrid), Juan Ruiz-Rivas Cuesta (Madrid), Lucía Ruiz-Rivas Cuesta (v zastúpení: P. Gabeiras Vázquez, advokátka)

      Žalovaná: Jednotná rada pre riešenie krízových situácií

      Návrhy

   Žalobcovia navrhujú, aby Všeobecný súd:

               —

               vyhlásil predmetnú žalobu o neplatnosť za prípustnú a povolil vykonanie dôkazov a navrhnutých opatrení,

               —

               zrušil rozhodnutie SRB/EES/2017/08,

               —

               uložil náhradu spôsobenej škody.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec T-735/17: Žaloba podaná 31. októbra 2017 – Asociación de Usuarios de Bancos, Cajas y Seguros de España/Jednotná rada pre riešenie krízových situácií

text:
               5.2.2018

               SK

               Úradný vestník Európskej únie

               C 42/28

         Žaloba podaná 31. októbra 2017 – Asociación de Usuarios de Bancos, Cajas y Seguros de España/Jednotná rada pre riešenie krízových situácií
   (Vec T-735/17)
   (2018/C 042/42)
   Jazyk konania: španielčina

      Účastníci konania

      Žalobkyňa: Asociación de Usuarios de Bancos, Cajas y Seguros de España (Adicae Consumidores Críticos y Responsables) (Zaragoza, Španielsko) (v zastúpení: J. Llanos Acuña, advokát)

      Žalovaná: Jednotná rada pre riešenie krízových situácií

      Návrhy

   Žalobkyňa navrhuje, aby Všeobecný súd zrušil napadnuté rozhodnutie a vyhlásil ho za neúčinné.

      Dôvody a hlavné tvrdenia

   Predmetná žaloba smeruje proti rozhodnutiu Jednotnej rady pre riešenie krízových situácií, prijatému na jej výkonnom zasadnutí 7. júna 2017 (rozhodnutie SRB/EES/2017/08), ktorým bola schválená aktivácia jednotného mechanizmu riešenia krízových situácií a jeho uplatnenie na banku Banco Popular Español, S.A.
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec T-745/17: Žaloba podaná 14. novembra 2017 – Kerkosand/Komisia

text:
               5.2.2018

               SK

               Úradný vestník Európskej únie

               C 42/29

         Žaloba podaná 14. novembra 2017 – Kerkosand/Komisia
   (Vec T-745/17)
   (2018/C 042/43)
   Jazyk konania: nemčina

      Účastníci konania

      Žalobkyňa: Kerkosand spol. s.r.o. (Šajdíkové Humence, Slovenská republika) (v zastúpení: A. Rosenfeld a C. Holtmann, Rechtsanwälte)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Európskej komisie C(2017)5050 final z 20. júla 2017 vo veci štátnej pomoci SA.38121 (2016/FC) – Slovenská republika „Investment aid to the Slovak glass sand producer NAJPI a.s.“,

               —

               subsidiárne, zrušil oznámenie Európskej komisie z 5. septembra 2017 vo veci SA.38121 (2014/CP) „Alleged State aid to Slovak glass sand producer NAJPI a.s.“ zaslaný právnym zástupcom žalobkyne,

               —

               uložil Európskej komisii povinnosť nahradiť trovy konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod: Porušenie podstatných formálnych náležitostí stanovených podľa článku 15 ods. 1 prvej vety v spojení s článkom 4 nariadenia (EÚ) 2015/1589 (1).
               Podľa žalobkyne žalovaná zastáva názor, že štátna pomoc spĺňa podmienky nariadenia (EÚ) č. 651/2014 (2). To podľa nej znemožňuje, aby žalovaná uskutočnila predbežné preskúmanie a prijala rozhodnutie podľa článku 4 ods. 2, 3 alebo 4 nariadenia (EÚ) 2015/1589. Tento záver je poznačený nesprávnym právnym posúdením, pretože žalovaná môže vykonať predbežné preskúmanie štátnej pomoci podľa nariadenia (EÚ) č. 651/2014. Posúdenie, ktoré trvalo dlhšie než tri a pol roka, podľa žalobkyne už prekročilo medze prima facie preskúmania, ktoré predchádza predbežnému preskúmaniu. Žalovaná je tak podľa článku 15 ods. 1 prvej vety nariadenia (EÚ) 2015/1589 povinná prijať rozhodnutie v zmysle článku 4 ods. 2, 3 a 4 nariadenia (EÚ) č. 2015/1589. Túto povinnosť však žalovaná porušila, pretože sťažnosť zamietla ako nedôvodnú, a nestanovila, že táto podpora by stanovila, že táto pomoc nevyvoláva žiadne pochybnosti o svojej zlučiteľnosti s vnútorným trhom.

               2.

               Druhý žalobný dôvod: porušenie ZFEÚ a porušenie pravidiel jej uplatňovania, konkrétne článku 107 ods. 3 písm. a) ZFEÚ a článku 109 ZFEÚ v spojení s článkom 58 ods. 1 nariadenia (EÚ) č. 651/2014, a článku 108 ods. 2 ZFEÚ v spojení s článkom 4 ods. 4 nariadenia (EÚ) č. 2015/1589.

                           —

                           Žalovaná zastáva názor, že jej priestor na voľnú úvahu je obmedzený na štátnu pomoc podľa nariadenia (EÚ) č. 651/2014 na skúmanie podmienok vylúčenia stanovených v tomto nariadení. Tento záver je podľa žalobkyne poznačený nesprávnym právnym posúdením, pretože podľa judikatúry súdov EÚ je jediným dôsledkom splnenia podmienok nariadenia (EÚ) č. 651/2014 skutočnosť, že domnienka zlučiteľnosti má prednosť pred individuálnym posúdením. Táto prednosť sa však neuplatní v takom prípade, o aký ide v prejednávanej veci, v ktorom treba štátnu pomoc prima facie posúdiť s ohľadom na jej osobitné účinky na hospodársku súťaž. V takýchto prípadoch môže žalovaná vykonať individuálne posúdenie nad rámec nariadenia (EÚ) 651/2014 v súlade s primárnym právom a všeobecnými zásadami práva Únie. Keďže žalovaná túto právomoc neuplatnila, porušila podľa žalobkyne článok 107 ods. 3 písm. a) ZFEÚ.

                           —

                           Žalovaná sa ďalej údajne dopustila porušenia článku 109 ZFEÚ v spojení s článkom 58 ods. 1 nariadenia (EÚ) č. 651/2014, tým, že toto nariadenie uplatnila v prejednávanej veci retroaktívne, hoci na to neboli splnené podmienky. V prejednávanej veci ide o štátnu pomoc ad hoc pre veľký podnik. Motivačný účinok takej pomoci musí podľa článku 6 ods. 3 písm. a) nariadenia (EÚ) č. 651/2014 spĺňať veľmi prísne podmienky. Žalobkyni nebol predložený dôkaz o tom, že slovenské orgány sa ubezpečili o splnení týchto podmienok na základe dokladov od príjemcu, predtým, než pomoc schválili.

                           —

                           A napokon sa žalovaná údajne dopustila porušenia článku 108 ods. 2 ZFEÚ v spojení s článkom 4 ods. 4 nariadenia (EÚ) 2015/1589, tým, že nezačala formálne preskúmanie. Počas celého konania, ktoré trvalo viac než tri a pol roka, žalovaná posúdila postavenie malého a stredného podniku príjemcu pomoci nedostatočne a neúplne. Okrem toho na pojednávaní výslovne uviedla, že existujú pochybnosti v súvislosti s posúdením, či ide o pomoc poskytnutú na základe schémy pomoci alebo o pomoc ad hoc. Žalovaná mohla tuto otázku ponechať bez odpovede len vtedy, keby bola vykonala dostatočnú kontrolu a náležite stanovila, že príjemca pomoci má postavenie malého a stredného podniku. To sa však nestalo. Až v napadnutom rozhodnutí žalovaná uznala nezlučiteľnosť s nariadením (ES) č. 800/2008 (3), hoci niekoľko rokov tvrdila úplný opak.

      (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9)

      (2)  Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 2014, s. 1)

      (3)  Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 2008, s. 3)